ועדת הכלכלה, כנסת 20, פרוטוקול מספר 257, 2016-06-16 14:30

איתן כבל: שלום לכולם.

איתן כבל: גברתי מנהלת הוועדה, היועצת המשפטית, היועצות, הרשם, הדובר, חברותיי וחבריי חברי הכנסת, מנכ"ל משרד התקשורת – שלום לכולם.

איתן כבל: אני רוצה, קודם כל, להקריא את הנושא שבעטיו אנחנו מתכנסים: מינוי יושב ראש לחברת החדשות בערוץ 10 והבטחת חופש העיתונות בערוצי החדשות המסחריים.

איתן כבל: אני רוצה לספר לכם קצת את הסאגה מנקודת המבט שלי.

איתן כבל: ועדת הכלכלה, מהרגע שהסיפור התפרסם בכלי התקשורת, מצאתי לנכון, כמפקח – ועדת הכלכלה, בתוקף תפקידה, מפקחת על הנושאים האלה – לזמן דיון, כדי לבחון, בראש ובראשונה, את כל אשר נוגע להליכי מינוי הגופים האלה.

איתן כבל: אני רוצה להבהיר לפני הכול: אין לי שום כוונה להתעסק באופן או להתערב במינויים של אדם כזה או אחר.

איתן כבל: לא רק שמעולם לא עסקתי בכך, אלא, את יודעת, שלי, היית שותפה לזה – תמיד נלחמנו, בכל הכוח.

איתן כבל: אני יכול להגיד שבעניין הזה את ואני; לפחות אינני אומר את זה - - -.

איתן כבל: כי לפחות שנינו שיתפנו פעולה בצורה מאוד-מאוד-מאוד הדוקה בכל העניינים הנוגעים לתקשורת, שכל המינויים יהיו, מה שנקרא ללא מגע.

איתן כבל: דהיינו, שבאמת ייבחרו הטובים והראויים ביותר לתפקידיהם.

איתן כבל: ולבנות את הפלטפורמות הנכונות והטובות ביותר, כדי שייבחרו האנשים הטובים ביותר לעניין.

איתן כבל: בוודאי.

איתן כבל: אני מאלה שלא מוכנים שתהיה התערבות בהליכי מינוי או - - - בהליכים.

איתן כבל: אתה יודע, כמו, למשל, תאגיד השידור הציבורי, שמבקשים ממני, עכשיו: בוא - - -.

איתן כבל: אינני מוכן.

איתן כבל: אני רוצה לומר כך: כשהתפתחה הסערה וזימנו את האנשים, אנשי ערוץ 10 הודיעו לי אז שהם לא מגיעים, כי רמי סדן הודיע לי: הוא לא מגיע כי נפל למשכב.

איתן כבל: אני רוצה שתדעו, לפני שאני ממשיך בדבריי, שההתכנסות הזו הייתה אחרי שגם ערוץ 10 וגם רמי סדן הודיעו לי שהם מגיעים.

איתן כבל: קודם כל שיובהר.

איתן כבל: העובדה שהמוזמנים לא הגיעו, ותיכף אני גם; אני יודע, אני יודע, ראיתי.

איתן כבל: את יודעת, אתה לא מקבל צל"ש על זה שהסתערת.

איתן כבל: זאת אומרת, במובן הזה, אני אומר את זה לא מתוך זה.

איתן כבל: זאת אומרת, אנחנו, הוועדה – הסמכות הריבונית להזמין אנשים, ואנחנו מצפים.

איתן כבל: כמו שראש הממשלה ידע להגיע כשהא הוזמן, כל אחת ואחד.

איתן כבל: חוקי הכנסת לא עוסקים בצווי הבאה.

איתן כבל: אין צווי הבאה.

<קריאה: חוץ מהוועדה לביקורת המדינה.

איתן כבל: חוץ מהוועדה לביקורת המדינה.

איתן כבל: וגם כן, לא נעשה עד היום בזה.

איתן כבל: לא שאני זוכר.

איתן כבל: בסופו של עניין, כמעט ולא קרה מצב, באף ועדה, שאנשים הוזמנו, בטוב או ברע, ולא הגיעו.

איתן כבל: ושוב, הזימון יצא אחרי שמנהלת הוועדה שאלה אותי והודעתי לה.

איתן כבל: שוחחתי עם האנשים והם הודיעו לי שהם יגיעו.

איתן כבל: עכשיו, ברשותכם, אני באמת רוצה להבהיר: לקחתי בחשבון, לקראת הדיון הזה, את מכלול האפשרויות.

איתן כבל: והנה, מנהלת הוועדה פה, שהיא גם חברתי, והיא לא רק מנהלת הוועדה, אמרה לי: תשמע, בוא, תראה שהוועדה איך.

איתן כבל: אמרתי לה: סליחה.

איתן כבל: אנחנו נכנס את הדיון בכל מקרה.

איתן כבל: זה לא עובד כך.

איתן כבל: אנחנו ריבון.

איתן כבל: אנחנו הכנסת.

איתן כבל: ואם מחר אנחנו נוותר על העניין הזה ונמחל על כבודנו, כבודנו אינו מחול.

איתן כבל: כי אם זה יהיה היום בעניין הזה, מחר זה יהיה בעניין אחר.

איתן כבל: פשוט מאוד.

איתן כבל: מה זה?

איתן כבל: בוודאי בסיפור מן הסוג הזה.

איתן כבל: ואומר לכם.

איתן כבל: קודם כל, אני אומר לאנשי ערוץ 10; ותיכף גם ניכנס לתוך התהליכים היותר עמוקים.

איתן כבל: אבל אני רוצה לומר: אם הייתי יודע, חס וחלילה, להקליט את כל השיחות שניהלתי, בכלל, סביב הסאגה הזו, אני אומר לך, לך, לך, לכם חברי הכנסת, הייתי מתבייש.

איתן כבל: אנחנו, שכל הזמן מלקים אותנו – הסאגה הזו של למה לא רוצים להגיע, מביכה.

איתן כבל: היא איומה אפילו, לטעמי.

איתן כבל: חוששים.

איתן כבל: פחד.

איתן כבל: זה ייפגע.

איתן כבל: זה עלול.

איתן כבל: כשיונתן ליס מבקש תגובה ממני, ואני עונה לו – הוא כותב מה שאני עונה לו, גם אם אני מתחמק.

איתן כבל: ופתאום כולם מוצאים את עצמם בתוך החבילה הזו ולא יודעים מה להגיד.

איתן כבל: פתאום ערש הדמוקרטיה – אין להם מה לומר.

איתן כבל: אני עדיין אומר את הדברים מלמעלה.

איתן כבל: עכשיו, אותו הדבר לגבי המחותן השני: מר סדן.

איתן כבל: נטען כלפי מר סדן שאמר אמירה מהקשות ביותר.

איתן כבל: לפני מי אמר, לא אמר.

איתן כבל: יש מי שטוען; ודרך אגב, אדם שאמון עליי באופן אישי.

איתן כבל: אני רוצה שהדברים גם ייאמרו; שעורך חדשות ערוץ 10, מבחינתי הוא סוג של מגדלור של יושר, ערכיות, והוא אומר: שמעתי.

איתן כבל: נאמר.

איתן כבל: עכשיו, אני לא חוקר.

איתן כבל: זה שאחרים לא שמעו, בעיניי לא אומר שזה לא נאמר.

איתן כבל: הם לא שמעו.

איתן כבל: עכשיו, אני לא שופט.

איתן כבל: אינני חוקר כליות ולב.

איתן כבל: אני לא במקומות האלה.

איתן כבל: אני גם לא מנסה להיכנס בתווך הזה.

איתן כבל: רק אני יודע שאם חס וחלילה אמירה מן הסוג הזה נאמרה, אי אפשר לעבור עליה לסדר היום.

איתן כבל: אי אפשר לעבור עליה לסדר היום.

איתן כבל: לפחות - - - ציבור שלם.

איתן כבל: זה פה.

איתן כבל: זה לא העניין מה הוא אמר על דרעי.

איתן כבל: ויחסיי עם דרעי היא מן המפורסמות.

איתן כבל: זה לא בדיוק ששנינו יוצאים לטנגו.

איתן כבל: אבל זה לא אריה דרעי, בכל הכבוד.

איתן כבל: יש פה ציבור.

איתן כבל: זה השכנים שלי.

איתן כבל: זה אנשים שאני מכיר.

איתן כבל: מה זה?

שלי יחימוביץ': איתן, זה אתה.

יגאל גואטה: זה אתה.

יגאל גואטה: בדיוק.

יגאל גואטה: לא השכנים שלך.

שלי יחימוביץ': וזה יוסי.

יגאל גואטה: וזה יוסי וזה אני וזה כולנו.

שלי יחימוביץ': - - -

איתן כבל: חברים יקרים, תודה על העזרה.

איתן כבל: - - - שאני אזכיר את מוצאי.

איתן כבל: זה קודם כל שיש כאן שתי נקודות.

איתן כבל: אני אגיד לכם עוד דבר: אני אכחד, ואני אומר את זה בהתרגשות; בגלל זה גם התעקשתי שהדברים האלה – אם זה לא שרף לי את הלב.

איתן כבל: נכון, קל לדבר על האחרים ולהגיד: לא.

איתן כבל: אני לא קשור לעניין.

איתן כבל: זה לא אני.

איתן כבל: אני לבן, אני נראה זה.

איתן כבל: אני אכחד.

איתן כבל: ואם אתגרתם אותי.

איתן כבל: ואני לא מאלה – שלי יודעת להגיד את זה, גם באופן אישי – שלא אומרים את הדברים ישירות, לטוב ולרע.

שלי יחימוביץ': נכון.

שלי יחימוביץ': יש לנו הרבה שיחות על זה.

איתן כבל: ואני אומר לך, לכם: אני נפגעתי.

איתן כבל: ובעיני רוחי, כל עוד העננה הכבדה הזו לא הוסרה, הוא לא יכול לכהן בתפקידו.

איתן כבל: אני אומר את זה.

איתן כבל: ותיכף נבחן את הדברים, איך אפשר להגיע לחקר האמת.

איתן כבל: אם בכלל.

איתן כבל: ואני לא יודע מה קורה בערוץ 10.

איתן כבל: שבאמת, את נשמתי נתתי עבורם, ואני שמח – שאף אחד כאן לא יטעה – עבור הערוץ הזה.

איתן כבל: הוא ערוץ שראוי.

איתן כבל: ערוץ שצריך לתת לו את הכוח ואת הגיבוי.

איתן כבל: ויש לו מחלקת חדשות שראוי להתברך בה.

איתן כבל: צריך להגיד את זה.

איתן כבל: וזה הרבה בזכותו של העורך.

איתן כבל: אני אפתח את הדיון, ברשותכם, ואנחנו ניתן התייחסויות.

איתן כבל: וברשותכם, אני גם אנסה להעלות כמה הצעות.

איתן כבל: ואני מקווה שאתם, איך אומרים, תסייעו לי בעניין הזה.

איתן כבל: אני אתחיל עם חברי הכנסת, ברשותכם, אם אתם רוצים להתחיל.

<לאה ורון: חברת הכנסת שלי יחימוביץ ביקשה ראשונה.

איתן כבל: כן.

איתן כבל: כן.

איתן כבל: אנחנו כבר הגענו לפה.

איתן כבל: עד 16:30 הקצבתי לזה.

איתן כבל: מי שרוצה ללכת קודם, יכול.

איתן כבל: אבל אנחנו נגיד את הדברים וגם נסכם אותם.

איתן כבל: בבקשה, חברתי, חברת הכנסת שלי יחימוביץ'.

שלי יחימוביץ': תודה, אדוני היושב ראש.

שלי יחימוביץ': ליושב ראש דירקטוריון חדשות ערוץ 10 מונה אדם לא ראוי ולא מתאים.

שלי יחימוביץ': לאמיתו של דבר, אם היו מוציאים מכרז מהופך, איזה תכונות לא מאפשרות להיות יושב ראש דירקטוריון לחברת חדשות, מן הסתם היו מגיעים לרמי סדן.

שלי יחימוביץ': אני מדברת עכשיו בהיבט המקצועי.

שלי יחימוביץ': לא ניסיון תקשורתי.

שלי יחימוביץ': לא ניסיון ניהולי.

שלי יחימוביץ': לא אושיה עיתונאית.

שלי יחימוביץ': לא אושיה ניהולית או ארגונית.

שלי יחימוביץ': שתדלן, לוביסט, שראינו אותו כאן, בכנסת, לא אחת, מייצג אינטרסים של כל מיני חברות למיניהן.

שלי יחימוביץ': בעיקר חברות כוח אדם.

שלי יחימוביץ': ולכן עצם המינוי, שאיש לא ציפה לו ואיש לא ידע שייקרה, והוא נחת במפתיע, היא לכשעצמה הרימה הרבה גבות, וגם דאגה מאוד גדולה.

שלי יחימוביץ': כי אי אפשר להתעלם מהעובדה ששר התקשורת הוא ראש הממשלה.

שלי יחימוביץ': מקפיד להיות מעורב בכל מינוי בשדה התקשורת – בין אם התקשורת המסחרית ובין אם התקשורת הציבורית והממלכתית.

שלי יחימוביץ': אין אפליה פה בעניין הזה.

שלי יחימוביץ': ברמת מעורבות שלא ידענו בכל ההיסטוריה התקשורתית של מדינת ישראל.

שלי יחימוביץ': ואני אומרת את זה כמי שהייתה גם בערוץ מסחרי וגם בערוץ ציבורי, וידעה לחצים של פוליטיקאים ולחצים של בעלי הון.

שלי יחימוביץ': רמת מעורבות כזאת מעולם-מעולם לא הייתה.

שלי יחימוביץ': וצריך להיות מאוד נאיבי כדי להאמין שאחרי מכרז מדוקדק ומסיבות מקצועיות, מונה האיש הזה לתפקיד.

שלי יחימוביץ': אגב, במצגת שלו הוא גם סיפר על סגולותיו.

שלי יחימוביץ': הסגולה המרכזית שהוא העיד עליה הייתה נגישותו לשלטון.

שלי יחימוביץ': אבל אני חייבת לומר לכם משהו: עוד לפני שבאתי לכאן, דיברו איתי כל מיני קולגות - - -

יוסי יונה: נגישות השלטון אליו.

שלי יחימוביץ': כן.

שלי יחימוביץ': דיברו איתי כל מיני קולגות ואמרו לי: תעזבי כבר את העניין הזה של הגזענות.

שלי יחימוביץ': זה לא העיקר.

שלי יחימוביץ': העיקר זה זה שממנים אדם לא ראוי, והבחישה של ראש הממשלה.

שלי יחימוביץ': ואת מגזימה.

שלי יחימוביץ': אמרו לי: את גם מגזימה כשאת מעלה את העניין הזה כעניין המרכזי.

שלי יחימוביץ': אז קודם כל, לאמיתות הדברים: אני משוכנעת שהדברים נאמרו.

שלי יחימוביץ': אני שוחחתי גם, מיוזמתי.

שלי יחימוביץ': פניתי גם ליוסי ורשבסקי וגם לגולן יוכפז, שהם אנשים אמונים עליי.

שלי יחימוביץ': את גולן אני מכירה יותר באופן אישי.

שלי יחימוביץ': מדובר באדם טהור ונקי כפיים, רחוק מפוליטיקה ומבחישות, ששם את נפשו בכפו.

שלי יחימוביץ': כי הדברים האלה צרבו גם את נפשו, ולכן אני מאמינה לדבריו.

שלי יחימוביץ': אני רוצה לומר כאן שדיברתי עם שני אנשים נוספים שהיו בחדר: חבר דירקטוריון נוסף ונושא תפקיד נוסף.

שלי יחימוביץ': הם אישרו את נוסח הדברים.

שלי יחימוביץ': גם כשמצרפים אחד לאחד את הפאזל של מי ששמע מילה פה, מילה שם, מבינים שהדברים אכן נאמרו, והדברים נאמרו.

שלי יחימוביץ': בעיניי, לא יעזור כלום, עם כל הבקשות של הקולגות שלי לשעבר, שלא אשים את זה במרכז – בעיניי, איתן, ההתבטאות הגזענית החמורה הזאת היא במרכז העניין.

שלי יחימוביץ': והיא צורבת לך כמזרחי, אבל היא צורבת גם לי כאשכנזייה שמודעת לגזענות הלא חבויה, שצצה ועולה שוב ושוב, בלא הבדל שייכות פוליטית, אגב.

שלי יחימוביץ': וידיי נקיות, כיוון שטיפלתי בנושא הזה ביד קשה לאורך שנים, ולא משנה מי אמר את הדברים החמורים והקשים.

שלי יחימוביץ': ומדובר כאן בהתנשאות ובגזענות ובתחושת עליונות על פני חצי מאזרחי מדינת ישראל.

שלי יחימוביץ': אם מסעודה או פרחיה – איך הוא קרא לאותה דמות פיקטיבית?

יגאל גואטה: פורטונה.

יגאל גואטה: מה זה משנה?

שלי יחימוביץ': או פרחיה או פורטונה – אותה דמות פיקטיבית משדרות, שהוא מרגיש שהוא נעלה עליה.

שלי יחימוביץ': ובהזדמנות זאת, כדי למצוא חן – בעיני עצמו הוא חושב שהוא נושא חן בעיני חברי הדירקטוריון, בכך שהוא מתנשא על מזרחיים ועל אותה פורטונה או פרחיה, וכך הוא חושב גם שהוא מרוויח נקודות.

שלי יחימוביץ': כל צורת החשיבה מעוותת.

שלי יחימוביץ': ואני אומרת: לא עוד.

שלי יחימוביץ': אני אומרת שאנחנו בקו פרשת מים.

שלי יחימוביץ': ואמרתי את זה לרבים מחבריי.

שלי יחימוביץ': יכול להיות – יש סיכוי, ואני מאוד מקווה שזה לא יקרה; גם מהסיבה המקצועית, אבל גם מהסיבה שאני מדברת עליה – שאיכשהו יהיה פה איזה דיל ופה עסקה והעניין יימחק, ובג"ץ יגיד ככה או לא יגיד ככה, ואנחנו נעבור לסדר היום, ואנחנו נמשיך להיות עדים להתבטאויות גזעניות שמדירות חצי מאזרחי מדינת ישראל ופוגעות, לא בכבודם, אלא בזהותם ובמה שהם.

שלי יחימוביץ': ולדבר הזה צריך לשים סוף.

שלי יחימוביץ': ואנחנו בקו פרשת מים.

שלי יחימוביץ': ולרמי סדן אסור להיות יו"ר דירקטוריון חברת החדשות כיוון שהוא גזען, וכיוון שהוא לא יכול לעמוד בראש דירקטוריון חדשות שמשדר לכל אזרחי מדינת ישראל, בלא הבדל גזע, דת ומין.

שלי יחימוביץ': זה בעיניי הדבר החמור ביותר.

שלי יחימוביץ': ואם עוד לא היינו משוכנעים, אז קיבלנו את אותו מכתב תמהוני, שבו, כדי להעיד על כך שהוא לא גזען, הוא מספר שהוא נפגש למטרות שידוך עם אישה מרוקאית מופלאה.

שלי יחימוביץ': באמת, תודה רבה.

יגאל גואטה: דרך אגב, אתם לפחות קיבלתם.

יגאל גואטה: אנחנו עד היום עוד לא קיבלנו.

יגאל גואטה: כשבמקור הוא אמר שזה נשלח לאנשי ש"ס.

יגאל גואטה: אני לא יודע.

יגאל גואטה: אולי הוא טעה ברשימה.

שלי יחימוביץ': יגאל, תשמע, אם היינו זקוקים לעוד הוכחה שמדובר בגזען שפשוט לא מבין איפה הוא חי, ומדבר בשיח של עולם שאני רוצה להאמין ולקוות ולפעול שהוא יהיה מאחורינו.

יגאל גואטה: לא, הוא ממשיך להאמין שהציבור הזה הוא סוג ב'.

יגאל גואטה: בגלל זה הוא גם פונה אלינו במכתב הזה.

יגאל גואטה: סליחה שאני מתפרץ קצת, מנהמת ליבי.

שלי יחימוביץ': כן, הוא גם מסביר לכם שהוא כל כך בסדר, עד שהוא מחפש אישה משלכם למטרות שידוך.

שלי יחימוביץ': הוא בכלל אמור לקבל על זה צל"ש.

שלי יחימוביץ': איזה איש נאור.

שלי יחימוביץ': באמת, אנחנו רואים כאן רצף של התבטאויות גזעניות.

שלי יחימוביץ': אני מפצירה בכל מי שמעורב בעניין לשים קץ לפארסה המביכה הזאת.

שלי יחימוביץ': להפסיק את הסחר-מכר ואת ההשעיות ואת ה"בינתיים" ו"נבדוק" וכן הלאה.

שלי יחימוביץ': כולם יודעים שהדברים האלה נאמרו.

שלי יחימוביץ': כולם יודעים שמדובר באדם לא ראוי.

שלי יחימוביץ': כולם יודעים שאסור לו לכהן כיו"ר דירקטוריון חברת החדשות.

שלי יחימוביץ': ואנא, תגאלו אותנו מעונשו של זה.

איתן כבל: תודה, שלי.

איתן כבל: אני אאפשר קודם כל לאווה.

איתן כבל: ברשותך, אם תוכלי – תחליטו מי מביניכם יציג את הדברים, את התהליך שאתם רואים אותו בעיניכם כרשות שנייה.

<אוה מדז'יבוז': אוה מדז'יבוז', יו"ר הרשות השנייה.

<אוה מדז'יבוז': קודם כל, אני חושבת שהתהליך של בחירה הוא לא הסיפור כרגע.

<אוה מדז'יבוז': כרגע, כל מי שיכול להאיר איזשהו אור על הפרשה, לצערי הרב לא נמצא פה.

איתן כבל: אוה, רוצה רק להפריע לך.

איתן כבל: סליחה, אוה, אני רק רוצה לומר את הדבר הבא: וכי חשבת שהם היו מגיעים לכן והם היו שופכים אור?

איתן כבל: אפילו פנס קלוש לא.

איתן כבל: אבל יחד עם זאת, זה שיח.

איתן כבל: והיה חשוב לשים את הדברים.

איתן כבל: כמו שאתם הגעתם, ולא סיפרתם לי סיפורי סוביודיצה מביכים.

איתן כבל: אוקיי?

<אוה מדז'יבוז': נכון.

<אוה מדז'יבוז': היה חשוב לנו להגיע לכאן.

<אוה מדז'יבוז': נכון.

איתן כבל: אז מעבר לעובדה שזה תפקידכם וכולי וכולי, אוקיי?

איתן כבל: אבל בבקשה.

<אוה מדז'יבוז': אוקיי.

<אוה מדז'יבוז': אז קודם כל, אני רוצה רק להעיר משהו לגבי העניין הטכני.

<אוה מדז'יבוז': הרשות השנייה ממנה את נציגי הציבור.

<אוה מדז'יבוז': הם מונו לפני שמונה חודשים.

<אוה מדז'יבוז': אוקיי?

<אוה מדז'יבוז': כמעט רבע מהכהונה כבר מאחוריהם.

<אוה מדז'יבוז': מי שממנה את יו"ר דירקטוריון חדשות 10 הוא אך ורק דירקטוריון חדשות 10.

<אוה מדז'יבוז': לרשות השנייה אין סמכות, לא בחוק ולא בשום היבט, להשפיע על.

<אוה מדז'יבוז': אין לנו קול.

<אוה מדז'יבוז': אין לנו שום say בעניין.

<אוה מדז'יבוז': לגבי הפרשה שקרתה: אנחנו, כמועצה ציבורית, שמענו על הדבר הזה כמו כולכם פה, בתקשורת.

<אוה מדז'יבוז': אף אחד לא פנה אלינו.

<אוה מדז'יבוז': ב-30 למאי הייתה את הישיבה המדוברת.

<אוה מדז'יבוז': אנחנו לא שמענו דבר.

<אוה מדז'יבוז': התחילו כשבוע- שמונה ימים לאחר מכן, הכותרות בתקשורת.

<אוה מדז'יבוז': ואכן התחלנו סוג של בדיקה, שהיא נמצאת כרגע בתהליך.

<אוה מדז'יבוז': מנהלת אותה היועצת המשפטית, הילה שמיר, שהיא יושבת לידי.

<אוה מדז'יבוז': התחלנו בפנייה לנציגי הציבור.

<אוה מדז'יבוז': לאחר מכן, עברנו לפנייה לשאר החברים.

<אוה מדז'יבוז': אני רוצה להגיד משהו, גם בנימה אישית.

<אוה מדז'יבוז': כי אני מאוד-מאוד-מאוד התחברתי למה שאתה אמרת.

<אוה מדז'יבוז': כשאני מוניתי לתפקיד הזה, מעולם לא חשבתי שאני אצטרך לעמוד בראש חקירה.

<אוה מדז'יבוז': לא באתי לעשות את התפקיד הזה.

<אוה מדז'יבוז': אין לי את היכולות האלה.

<אוה מדז'יבוז': אני מרחמת על המועצה שלי, שאני זימנתי דיון לשבוע הבא, שכולם יהיו שם.

<אוה מדז'יבוז': כי אנחנו בעצם צריכים לבוא ולנסות לקבוע - - -

איתן כבל: יש לכם הקלטה בזה?

<אוה מדז'יבוז': בישיבות שלנו יש הקלטה, יש תמלול ויש פרוטוקול.

<אוה מדז'יבוז': על ישיבה שקרתה לפני שבועיים.

<אוה מדז'יבוז': היא לא מתוקלטת.

<אוה מדז'יבוז': היא לא מתומללת.

<אוה מדז'יבוז': של דירקטוריון חדשות 10, כמובן.

<אוה מדז'יבוז': לא שלנו.

<אוה מדז'יבוז': בפרוטוקול שיש, אין שום התייחסות.

שלי יחימוביץ': נו, באמת - - - כותב דבר - - -

יגאל גואטה: סליחה, זה בדרך כלל ככה או שרק במקרה הזה – לא הקליטו ולא תמללו?

יגאל גואטה: או שרק אמללו?

<אוה מדז'יבוז': את זה צריך לשאול את ערוץ 10.

<אוה מדז'יבוז': כי זה נוהל.

<אוה מדז'יבוז': שוב, אני מדברת על ישיבת ערוץ 10.

<אוה מדז'יבוז': לא ישיבה של המועצה.

<אוה מדז'יבוז': כמובן, המועצות הן תמיד מתוקלטות.

<אוה מדז'יבוז': אנחנו העברנו עכשיו, לבקשת בג"ץ וגם לבקשת היועץ המשפטי, את ממצאי הביניים.

<אוה מדז'יבוז': אני מניחה שחלקכם ראיתם.

<אוה מדז'יבוז': עכשיו, זה מאוד-מאוד קשה, כי אני גם מתחברת לכל מה שנאמר פה על גולן יוכפז.

<אוה מדז'יבוז': גולן יוכפז הוא מנהל מקצועי, שאני, באופן אישי, מאוד נהנית לעבוד מולו.

<אוה מדז'יבוז': מאוד-מאוד מכבדת אותו.

<אוה מדז'יבוז': אבל אני אומרת דבר אחד: מדובר פה בדיני נפשות.

<אוה מדז'יבוז': מדובר פה באנשים, בשם הטוב שלהם, המוניטין.

<אוה מדז'יבוז': אמרתי את זה ביום הראשון:

<אוה מדז'יבוז': אם הדברים נאמרו, זה הדבר הכי חמור וצריך לטפל בזה.

<אוה מדז'יבוז': אבל צריך לדעת עובדתית, האם הדברים נאמרו.

<אוה מדז'יבוז': וכרגע – ואני מדגישה את המונח כרגע, כי זה רק נתונים חלקיים – כרגע, הנתונים, במקרה הטוב, לא חד משמעיים.

<אוה מדז'יבוז': ובמקרה הפחות ברור, נוטים לכיוון אחד.

<אוה מדז'יבוז': יש לנו כשבעה דירקטורים שלא יכולים לאשר שהדברים נאמרו.

<הילה שמיר: - - - אמרו במפורש שלא.

<אוה מדז'יבוז': או שאמרו במפורש שלא.

יגאל גואטה: ועדיין, גם הם אומרים שהמילים אליטות ואנשי ש"ס כן נאמרו.

<הילה שמיר: אנחנו מדברים על ביטויים - - -

<אוה מדז'יבוז': חד משמעית, אתה צודק.

יגאל גואטה: אני אומר לפי הציטוט שלכם.

<אוה מדז'יבוז': חד משמעית: המילה אליטות נאמרה.

יגאל גואטה: והמילים מצביעי ש"ס נאמרו.

<אוה מדז'יבוז': - - -

יגאל גואטה: היא לא נאמרה בקשר לזה שהם שכנעו את האנשים להצביע ש"ס.

<אוה מדז'יבוז': חבר הכנסת גואטה, ברשותך, אני אתייחס לכל דבר.

שלי יחימוביץ': אבל הכוונה לאליטות נחמדות וטובות שרוצות לחבק את.

שלי יחימוביץ': אתה יודע.

איתן כבל: אני לפחות ראיתי אצל נתי טוקר, שהוא עשה מיפוי.

<הילה שמיר: גם אנחנו ראינו את המיפוי.

<אוה מדז'יבוז': אבל שנייה.

<אוה מדז'יבוז': תנו לי רגע לסיים.

יגאל גואטה: אני מתנצל.

יגאל גואטה: פשוט, בכל זאת, גם קצת כואבים.

<אוה מדז'יבוז': לגמרי.

<אוה מדז'יבוז': ואם הדברים נאמרו – בצדק.

<אוה מדז'יבוז': אוקיי?

<אוה מדז'יבוז': אבל בואו נחזור.

<אוה מדז'יבוז': הכותרת הראשית התחילה, כשאנחנו התחלנו, הייתה – אני מצטערת.

<אוה מדז'יבוז': אני רק מצטטת: "אני שונא את ש"ס ואת דרעי הגנב".

<אוה מדז'יבוז': יש אחידות אחת, פה, בחדר: כולנו מאוד מכבדים ומאוד אוהבים את גולן יוכפז.

<אוה מדז'יבוז': גם גולן יוכפז, בהתייחסות שלו, כבר לא התייחס ל"דרעי גנב".

<אוה מדז'יבוז': תקנו אותי אם אני טועה, אבל הטוויטר שלו כבר לא התייחס ל"דרעי גנב".

<אוה מדז'יבוז': ואז נשארנו - - -

שלי יחימוביץ': גם הם לא התייחסו.

שלי יחימוביץ': גם ש"ס לא התייחסה לזה.

יגאל גואטה: גם אנחנו לא התייחסנו למילה גנב בכלל.

יגאל גואטה: מתחילת הדרך.

<אוה מדז'יבוז': אוקיי.

<אוה מדז'יבוז': טוב.

<אוה מדז'יבוז': כי הכותרת הראשונה שהתחילה, מבחינתי - - -

יגאל גואטה: זו הייתה כותרת לא שלנו.

<אוה מדז'יבוז': שוב אני אומרת: לצערי הרב, לא קיבלתי מעולם שום פנייה רשמית בעניין הזה – לא מערוץ 10, לא מחברי הדירקטוריון.

<אוה מדז'יבוז': מאף אחד.

<אוה מדז'יבוז': לא מנציגי ציבור.

<אוה מדז'יבוז': גם אני הייתי צריכה לקרוא את זה בתקשורת, כפי שאתם קראתם את זה.

<אוה מדז'יבוז': אז התחלנו בעניין הזה.

<אוה מדז'יבוז': ואז לגבי העניין של "שונא את מצביעי ש"ס".

<אוה מדז'יבוז': ואני מדגישה שאנחנו באמצע.

<אוה מדז'יבוז': חשוב לי להגיד את זה.

<אוה מדז'יבוז': אנחנו לא מועצה ציבורית שרגילה בחקירות מסוג זה.

<אוה מדז'יבוז': לכן, אנחנו עושים את זה נורא לאט, נורא בזהירות.

<אוה מדז'יבוז': כי, שוב, מדובר פה במוניטין ובשם טוב של אנשים משני הצדדים.

<אוה מדז'יבוז': אם זה גולן יוכפז, ששם את כל היוקרה שלו, ויש לו, ואת כל הערך, על דבר אחד; וגם יש את רמי סדן שאומר: להד"ם.

<אוה מדז'יבוז': לא אמרתי את הדברים האלו.

שלי יחימוביץ': נו, באמת.

איתן כבל: ברשותך, אוה, אני לא עושה חקירה כאן.

<אוה מדז'יבוז': לצערי הרב, אני צריכה לעשות.

איתן כבל: תיכף גם אני אגיד לך את הרעיונות שלי.

<אוה מדז'יבוז': אני אשמח.

איתן כבל: אבל המפסיד הכי גדול שפה בכל הסיפור ושם את נפשו בכפו, זה גולן.

<אוה מדז'יבוז': מסכימה איתך.

<אוה מדז'יבוז': אמרתי את זה.

איתן כבל: הוא נמצא בחזית.

איתן כבל: הוא, לכאורה, אתה אומר לעצמך: מה הוא צריך להכניס את עצמו לתוך העניין הזה?

איתן כבל: את יודעת מה, בהפוך על הפוך אתה אומר לעצמך: בגלל זה גם כן.

איתן כבל: כי לפעמים אתה מגיע במקום.

<אוה מדז'יבוז': אז אני יכולה להחזיר לך שאלה: יש מנגד, באמת, ואני פותחת את זה לדיון, כי באמת שאין לי את התשובות; אל תצטטו אותי – אין לי את התשובות, כן?

<אוה מדז'יבוז': אבל גם מינינו ארבעה נציגי ציבור, שהמועצה בחרה בהליך.

<אוה מדז'יבוז': חזקה עלינו שגם הם דוברי אמת.

<אוה מדז'יבוז': זה נציגי ציבור.

<אוה מדז'יבוז': מעולם גולן לא שיקר לי.

<אוה מדז'יבוז': בכל השנה ומשהו שאני בתפקיד, מעולם גולן לא שיקר לי.

<אוה מדז'יבוז': אני אומרת את זה פה.

יגאל גואטה: וכנראה גם לא לאף אחד.

יגאל גואטה: אני לא מכיר אותו, אבל - - - בתעשייה הזאת, שבן האדם הוא איש אמת.

<אוה מדז'יבוז': אבל אני בכוונה נכנסת, כי דווקא קל לי.

<אוה מדז'יבוז': לא קל לי – קשה לי.

<אוה מדז'יבוז': כי אני מאוד מעריכה אותו ואני מאוד מכבדת אותו והוא איש דובר אמת והוא איש מקצוע.

איתן כבל: אוה, יש לי רעיון.

איתן כבל: כי פה עכשיו – זה אומר ואומר ואומר ואומר, וזאת סאגה של אומרים.

<אוה מדז'יבוז': צודק.

איתן כבל: נכון.

איתן כבל: עכשיו, בסאגה הזו של האומרים, אני שואל שאלה: בסוף-בסוף צריך למצוא את הכלי.

איתן כבל: הרי את לא תכניסי אותם לחדר עינויים ולא תכנסי אותו לחדר חושך.

איתן כבל: אוקיי?

איתן כבל: אבל יחד עם זאת, ברור הוא שבעננה הזאת; כי תשמעי, יש פה עוד עניין לא פשוט – התנהגות הבעלים כלפי אנשים בתוך המערכת.

איתן כבל: יש מי שירצה להתעסק עם זה.

איתן כבל: תיכף נתעסק.

איתן כבל: זה מה שאנחנו, בין היתר, צריכים פה לבוא ולומר איך ההשפעות האלה.

איתן כבל: אני בא ואומר: סליחה.

איתן כבל: זה אומר: לא אמרתי; אלה אומרים: אמרת.

איתן כבל: ששלושתם יסכימו ללכת למכונת אמת, לאותו מקום, לאותו גוף, עם אותם שאלות, עם אותם זה.

איתן כבל: מה העניין?

איתן כבל: בסוף-בסוף, זה לא סתם עננים.

איתן כבל: אלה עננים שחורים.

איתן כבל: לכאן או לכאן.

איתן כבל: ואי אפשר לתת לזמן.

איתן כבל: זה לא מסוג הדברים שאתה אומר: ניתן לזמן להבריא אותם.

איתן כבל: אוקיי?

איתן כבל: ואני אומר: זה באמת.

איתן כבל: ואני מכיר את רמי סדן הרבה שנים.

איתן כבל: אבל זה לא העניין שאני בעד זה או בעד זה.

איתן כבל: אם רמי סדן אמר – אין לו - - - דקה.

איתן כבל: רטרואקטיבית הוא לא צריך להיות.

איתן כבל: ואם אלה העלילו עליו עלילה – דקה הם לא צריכים להישאר בתפקידם, בסופו של עניין.

איתן כבל: אוקיי?

איתן כבל: לכן, אתה צריך למצוא את נקודת האיזון.

איתן כבל: ואני חושב שאם אתם תפנו אליהם; אי אפשר לכפות אולי.

איתן כבל: את יודעת, אני כבר – איך אומרים?

איתן כבל: עושה את הצעד לפניכם.

איתן כבל: אבל יחד עם זאת, ציבורית.

איתן כבל: את יודעת, גם להגיד לא, זו אמירה.

איתן כבל: גם להגיד לא, זו אמירה.

<אוה מדז'יבוז': יש לנו הרי ישיבה.

<אוה מדז'יבוז': אני זימנתי ישיבה לשבוע הבא, שכל המשתתפים יהיו נוכחים, ואני בהחלט אעלה את זה.

<אוה מדז'יבוז': כל הדירקטורים, נציגי הציבור.

<אוה מדז'יבוז': שוב, אנחנו לא יכולים להכריח אותם.

<אוה מדז'יבוז': אני יכולה להציע את זה.

<אוה מדז'יבוז': זה כבר יהיה אצלם.

איתן כבל: טוב, אני רוצה לבקש דבר אחד, אוה.

איתן כבל: קודם כל, תודה.

איתן כבל: לא נאמר הרבה, אבל תודה.

איתן כבל: אני, ברשותך, רוצה, אנחנו כוועדה, וגם אני אתייעץ עם היועצת המשפטית ומנהלת הוועדה, אבל בעיקר עם היועצת המשפטית, בעניין המשפטי שבדבר.

איתן כבל: אנחנו רוצים ללוות ולהיות, לראות את הכול, ברשותך.

איתן כבל: אני מניח שיש לכם תיקים מסודרים של כל הליכי המינוי, של כולם, לאחור.

<אוה מדז'יבוז': ברור.

<אוה מדז'יבוז': בטח.

<אוה מדז'יבוז': זה לווה במבקר פנים/חיצוני, בייעוץ משפטי.

איתן כבל: אוקיי.

איתן כבל: אוה, אני רוצה שזה יונח אצל היועצת המשפטית.

<אוה מדז'יבוז': הן יסתדרו מצוין.

איתן כבל: היועצות המשפטיות שמכירות היטב זו את זו.

<הילה שמיר: הכול פתוח ושוטף.

איתן כבל: כן, כן, כן, כן.

איתן כבל: ואני אומר את זה כדי שנראה את כל התהליכים בכלל, ומה שנוגע למינוי שלו בפרט, מההתחלה עד הסוף.

<קריאה: אגב, אצלנו גם הכול עם תמלילים, מתומלל, מוקלט - - -

איתן כבל: אוקיי.

איתן כבל: לכן, אני אומר:

איתן כבל: לפחות שבצד הזה, איך אומרים – שתנוח דעתנו לגבי התהליך.

איתן כבל: אוקיי?

<אוה מדז'יבוז': אין בעיה.

איתן כבל: אז, גברתי, תודה רבה.

<קריאה: יבוצע.

איתן כבל: חבר הכנסת יוסי יונה.

יוסי יונה: אדוני היושב ראש, אני רוצה גם להודות ולברך על קיומו של הדיון הזה.

יוסי יונה: הוא דיון מאוד חשוב.

יוסי יונה: עכשיו, ראו, אני לא מומחה, - - - שיסתבר כאן שמבחינת היכולת; אין לנו סמכויות למנות ולפטר אנשים, אבל אנחנו, בכל זאת, בימה ציבורית מאוד-מאוד חשובה.

יוסי יונה: אחת מהחשובות.

יוסי יונה: ועלינו להשמיע את קולנו.

יוסי יונה: נאמרו כמה דברים ואני רוצה, בחלקם, לחזור עליהם, ולו בגלל שהם מאוד-מאוד חשובים.

יוסי יונה: אכן, עולה תמיהה מאוד גדולה עד כמה הבחירה של מר סדן היא בחירה נכונה, נבונה ומתבססת על שיקולים ראויים.

יוסי יונה: על פניו, בוודאי יש טעם לפגם.

יוסי יונה: גם אם האיש קיים קשרים הדוקים עם ראש הממשלה רק לפני עשר שנים, שתדלן, דובר או יחצ"ן של ראש ממשלה - - -

<שלמה פילבר: 16 – רק בשביל הפרוטוקול.

יוסי יונה: כן.

יוסי יונה: תודה.

יוסי יונה: תודה, שלמה, על התיקון.

יוסי יונה: ובכל זאת אני חושב שיהיה מקובל על רבים מאיתנו שיש לטעם לפגם, שאדם שפעל כלוביסט בכנסת והיה יועץ ראש הממשלה, הוא ממונה על גוף תקשורת או יושב ראש של דירקטוריון של גוף תקשורת.

יוסי יונה: מה גם, כפי שגם חברתי, שלי יחימוביץ, אמרה כאן, כאשר אנחנו, כולנו, יודעים עד כמה תשוקתו של ראש הממשלה גדלה או גדולה להיות מעורב בסוגיות תקשורתיות בישראל.

איתן כבל: הוא עד כדי כך, אני אספר, שכשאני הצעתי במשא ומתן ששלמה פילבר יהיה מנכ"ל משרד התקשורת ואני אהיה שר התקשורת.

איתן כבל: אפילו לזה - - -

יוסי יונה: אז זו נקודה אחת.

יוסי יונה: וכאן יש, כפי שאוה אמרה, זו הפררוגטיבה של חברי וחברות הדירקטוריון לבחור.

יוסי יונה: על פניו, הם לא עשו עבודה הכי טובה בבחירה שלהם.

יוסי יונה: וגם תמוהה העובדה שלא רבים מהם, אם בכלל, היו מוכנים לבוא לדיון כאן.

יוסי יונה: זו אם כן הנקודה הראשונה.

יוסי יונה: עכשיו, ראו, אדוני היושב ראש, עצמך, אמרת שנפגעת.

יוסי יונה: גם אני רואה בחומרה את ההערה הזו.

יוסי יונה: ואני חייב לומר לכם: כן, הרי לא ניתן להתבלבל בעניין הזה, מבחינת הזהות המזרחית שלי.

יוסי יונה: אני בא מבית שעל קירותיו יש, אחד, את התמונה של הבן איש חי, והתמונה השנייה - - - האחר, זה של המרן עובדיה יוסף.

יוסי יונה: והאנשים במשפחתי – לא אני, אבי; הייתה לו גם פעם תקלה והוא הצביע ש"ס.

יוסי יונה: אבל הוא, כל החיים מצביע מפלגת העבודה.

יוסי יונה: מרן עובדיה יוסף הוא דמות רוחנית עבור הציבור שאני עליו נמנה, וגם אני מעריך אותו.

יוסי יונה: ואפילו עכשיו, כשהיה החכם היומי, בחרתי אותו כאיש שאני מאוד-מאוד מעריך ומוקיר.

יוסי יונה: עכשיו - - - שוב, חברתי שלי יחימוביץ' שאמרה, ואני חוזר ואומר: כל הציבור הישראלי, על כל מופעיו ועדותיו וקבוצותיו צריך להיעלב מהטענה הזו.

יוסי יונה: זה לא עניין מזרחי.

יגאל גואטה: זה ברור גם לנו שש"ס זה רק דוגמה.

יוסי יונה: כן.

יגאל גואטה: זה לא הכוונה רק ש"ס.

יוסי יונה: כל הציבור.

יוסי יונה: זאת אומרת, כאשר מועלית טענה גזענית בחברה הישראלית כלפי קבוצה מסוימת, כולנו צריכים להיעלב.

יוסי יונה: בין אם היא מושמעת כלפי הציבור הערבי, בין אם היא מושמעת כלפי הציבור המזרחי או כשהיא מושמעת כלפי הציבור האשכנזי.

יוסי יונה: כישראלים, כאזרחים ישראלים, אנחנו רוצים לחיות בחברה הומנית, סובלנית, שאין בה מקום להתבטאויות מהסוג הזה.

יוסי יונה: עכשיו, תראו, האמירה הזאת מאוד-מאוד פוגענית.

יוסי יונה: הדבר שאני מצר עליו – שמעתי היום את יושב ראש הקואליציה, חבר הכנסת דוד ביטן, והעמדה המאוד מאוד סלחנית שלו, והטענה שלו גם שהדברים אולי לא נאמרו.

יוסי יונה: אבל אתם יודעים, אני חושב שכאשר הוא התבקש, הוא אמר שיש בידיו את האימיילים.

יוסי יונה: ביקשו ממנו: תחשוף את האימיילים, והוא מסרב.

יוסי יונה: אז בואו נראה, אגב, את האימיילים הללו.

<הילה שמיר: איזה אימיילים?

<אוה מדז'יבוז': אנחנו הגשנו אותם לבג"ץ.

<אוה מדז'יבוז': הם כבר חשופים.

<הילה שמיר: הגשנו אותם.

<הילה שמיר: הגשנו אותם לבית המשפט העליון - - - ושלחנו אותם ליועצת המשפטית של הוועדה.

יוסי יונה: יפה.

איתן כבל: דרך אגב, אני רק רוצה להעיר הערה, ברשותך, אפרופו.

איתן כבל: תשמעו, גם אנחנו, חברי הכנסת, צריכים להיזהר.

איתן כבל: ואני פותח או שומע בכלי התקשורת, ואני אומר את זה גם לך, חברי, גואטה, חבר הכנסת יגאל גואטה, שש"ס ויושב ראש הקואליציה, חברי, באמת חברי, דוד ביטן, הגיעו להסכמה עם חברי דירקטוריון - - -

יגאל גואטה: זה לא הניסוח, סליחה.

יגאל גואטה: אתה גם צריך להיזהר.

יגאל גואטה: זה לא הניסוח הנכון.

יגאל גואטה: אני אגיד בדיוק מה היה.

איתן כבל: אני תיכף אתן לך.

יוסי יונה: אדוני, אתה מוכן לאפשר לי לסיים את דבריי?

איתן כבל: בבקשה.

איתן כבל: יש כאן עניין שהוא יותר גדול מסך חלקיו.

יגאל גואטה: - - -

איתן כבל: מאוד בעייתי.

יוסי יונה: זה יהיה בסיבוב הבא, ברשותכם.

יוסי יונה: רק מה שאני רציתי לומר: תראו, לנו, כחברה ישראלית, אנחנו מאוד-מאוד סלחניים להתבטאויות גזעניות מסוגים שונים.

יוסי יונה: יש לנו פה הזדמנות נוספת לבוא ולומר: תראו, ישנה נורמה ציבורית מחייבת, והיא צריכה לחייב את האנשים גם בתרבות הציבורית שלהם.

יוסי יונה: לאו דווקא כחוק.

יוסי יונה: לפעמים אנחנו לא רוצים דווקא לחוקק חוקים בתחומים הללו.

שלי יחימוביץ': צודק.

יוסי יונה: אנחנו רוצים שתהיינה נורמות ציבוריות.

יוסי יונה: בנורמות הציבוריות האלה, אדם שעל פניו; לאף אחד אין בידיו את הוודאות שאכן הדברים נאמרו, אבל בואו נאמר, במידה מאוד רבה של שכנוע: אנחנו חושבים שהדברים נאמרו.

יוסי יונה: אוקיי.

יוסי יונה: עם ספק קל אני אומר את זה.

יוסי יונה: אני די משוכנע.

יוסי יונה: אבל להגיד די משוכנע אני לא ודאי.

יוסי יונה: אז אני חוזר ואומר: אנחנו צריכים שתהיה לנו נורמה ציבורית.

יוסי יונה: אנחנו צריכים שתהיה לנו אתיקה ציבורית.

יוסי יונה: אנחנו צריכים לבוא ולומר: הביטו, כאשר אדם בעמדה בכירה מתבטא בצורה שכזו; בואו נאמץ משהו מארצות הברית.

יוסי יונה: היא לא מדינה אידיאלית.

יוסי יונה: אבל כשמאמן כדורגל בליגה העליונה של ארצות הברית, ה-football האמריקאי, התבטא, אפילו פעם אחת, על שחקן שחור ועל כישוריו, שיש להם איזושהי זיקה עם הטבע הביולוגי שלו – העיפו אותו לכל הרוחות.

יוסי יונה: לא על פי חוק.

יוסי יונה: - - - יש נורמה ציבורית שדברים כאלה לא אומרים.

יוסי יונה: אנחנו חוטאים בכך שעדיין אין לנו נורמות ציבוריות.

יוסי יונה: אנחנו צריכים ליצור מצב שבו אפס סובלנות להתבטאויות גזעניות.

יוסי יונה: ואני, פה, יחד עם חבריי, אנחנו יוצאים בקריאה שהנורמה הזו תתיישם.

יוסי יונה: גם במקרה הזה.

יוסי יונה: עדיין, אוה, יש ספק?

יוסי יונה: לפחות שתהיה העמדה שלכם כפי שאדוני היושב ראש כאן הציג אותה.

יוסי יונה: אמרת את הדבר הבא: היה ואכן, בסופו של יום, אנחנו אכן משוכנעים שהאיש אמר את הדברים הללו – אז אנא; אנחנו קוראים כאן לחברי הדירקטוריון, לחברות הדירקטוריון – ולו יום אחד הוא לא יכול לכהן בתפקידו, משום שזו פגיעה מתמשכת.

יוסי יונה: זאת אומרת, הפגיעה נעשתה כאשר הדברים, לכאורה, נאמרו.

יוסי יונה: המשך כהונתו זה המשך של הפגיעה.

יוסי יונה: תודה.

<אוה מדז'יבוז': אגב, חד משמעית.

<אוה מדז'יבוז': זו אמירה שאמרנו במפורש – שאם הדברים נאמרו זה חמור מאוד, ולא ניתן לעבור על זה לסדר היום.

איתן כבל: צריך להגיד את זה בעברית: הוא לא יכול להמשיך בתפקידו אם הדברים נאמרו.

<אוה מדז'יבוז': אני רוצה לחדד: הרשות השנייה לא ממנה ולא מפטרת יו"ר.

יוסי יונה: נורמה ציבורית.

<אוה מדז'יבוז': כן.

<אוה מדז'יבוז': בסדר.

איתן כבל: העניין ברור לי, אבל יש לכם נציגי ציבור, יש לכם אמירה ערכית.

<אוה מדז'יבוז': חד משמעית.

<אוה מדז'יבוז': חד משמעית.

איתן כבל: אתם הגוף.

איתן כבל: אתם בסוף חלק.

איתן כבל: אני רוצה גם שגברתי, היועצת המשפטית, תקשיב: אין כאן עניין של משפט.

איתן כבל: זה לא שאני יכול להגיד: לפי סעיף זה וזה, אדוני יפנה את כסאו.

איתן כבל: הדיון, כולל הדיון כאן, הוא דיון ציבורי.

איתן כבל: האמירות הן ציבוריות.

איתן כבל: כי גם תפקידנו שייאמרו אמירות ציבוריות.

איתן כבל: עכשיו, אני אגיד לך רק, חברי, לפני שאני מעביר אליך את רשות הדיבור, כך.

איתן כבל: אני מקריא מההודעה של הדובר של חבר הכנסת דוד ביטן, חברי.

איתן כבל: זאת אומרת, הודעת דובר.

יגאל גואטה: הדובר של חבר הכנסת דוד ביטן.

איתן כבל: כן.

איתן כבל: הוא הוציא.

איתן כבל: הוא פרסם את זה לכל כלי התקשורת.

איתן כבל: זה גם הגיע אליי.

יגאל גואטה: יופי.

איתן כבל: יו"ר הקואליציה, חבר הכנסת דוד ביטן, וחבר הכנסת יגאל גואטה, מטעם סיעת ש"ס, הגיעו לסיכום המקובל על דירקטוריון ערוץ 10, ולפיו מר סדן לא יחל לכהן בתפקידו עד לאחר הכרעת בג"ץ בצו הביניים ועל פי תוכן אותה החלטה.

איתן כבל: לאחר ההכרעה בצו הביניים יישבו – זה כבר עניין פוליטי.

איתן כבל: אתם תמיד, איך אומרים, יכולים לשבת ולקבל החלטות ביניכם.

יגאל גואטה: אז מדויק, כמו שכתוב.

יגאל גואטה: אני רק אגיד לך לגבי הנושא הזה.

איתן כבל: אני תיכף נותן לך.

איתן כבל: רק אגיד לך מילה מנקודת המבט - - -

יגאל גואטה: אבל אם אני אגיד לך את מה שעשינו, אתה לא תצטרך להגיד כלום.

איתן כבל: בבקשה.

יגאל גואטה: אני לא הגעתי לסיכום עם ערוץ 10.

יגאל גואטה: אני לא מכיר את ערוץ 10.

יגאל גואטה: לא דיברתי עם אף אחד מהם.

יגאל גואטה: לא ראיתי אף אחד מהם.

שלי יחימוביץ': בסדר.

שלי יחימוביץ': מישהו דיבר איתם בעקבות הסיכום.

יגאל גואטה: רגע.

יגאל גואטה: רגע, רגע.

יגאל גואטה: אני אגיד את הכול.

יגאל גואטה: אנחנו לא מסתירים פה שום דבר.

יגאל גואטה: אמר לי חבר הכנסת דוד ביטן: מה עושים כדי לעצור את - - -

איתן כבל: להנמיך להבות.

יגאל גואטה: להנמיך את המאבק הזה?

יגאל גואטה: כן.

יגאל גואטה: אמרתי לו: פשוט מאוד – שרמי סדן ילך הביתה.

יגאל גואטה: אמר לי: אני לא יכול.

יגאל גואטה: אמרתי לו: אני יודע שאתה לא יכול.

יגאל גואטה: הציע לי הצעה.

יגאל גואטה: אמר לי: תקשיב, ערוץ 10, מקובל עליהם שהוא לא יחל לכהן בתפקידו כיו"ר חברת החדשות עד להכרעה בצו הביניים של בג"ץ.

יגאל גואטה: אפשר עד אז קצת שקט?

יגאל גואטה: אמרתי לו: כל זמן - - -

שלי יחימוביץ': ומה יקרה - - -?

יגאל גואטה: רגע.

יגאל גואטה: אני אומר את זה פה, בדיוק מה שאמרתי לו.

יגאל גואטה: אני לא יודע להגיד פה ושם דברים אחרים.

יגאל גואטה: נעים מאוד.

שלי יחימוביץ': אבל למה אתם מטילים את כל יהבו של בג"ץ?

יגאל גואטה: נעים מאוד.

יגאל גואטה: קוראים לי יגאל גואטה.

יגאל גואטה: תקשיבי עד הסוף.

יגאל גואטה: תאמיני לי, דעתך תנוח.

שלי יחימוביץ': אוקיי.

יגאל גואטה: אמרתי לו: מר איתן כבל, יושב ראש הוועדה - - -

איתן כבל: הוא מדבר שזה מקובל על דירקטוריון ערוץ 10.

יגאל גואטה: על הנהלת ערוץ 10.

יגאל גואטה: ככה אמר לי.

<אתי בנדלר: על הנהלת ערוץ 10.

איתן כבל: הנהלת ערוץ 10.

איתן כבל: בסדר.

יגאל גואטה: ככה הוא אמר לי.

איתן כבל: טוב.

איתן כבל: בסדר.

יגאל גואטה: אמר לי: מקובל עליהם שהוא לא יחל לכהן בתפקידו עד להכרעה בצו הביניים של בג"ץ.

איתן כבל: אבל הם לא קובעים - - -.

איתן כבל: אוקיי.

איתן כבל: לא משנה.

איתן כבל: סליחה.

איתן כבל: נשמע לי קצת - - -

יוסי יונה: הוא אומר מה שנאמר לו.

איתן כבל: אתה מביא דברים בשם אומרם.

איתן כבל: בסדר.

יגאל גואטה: אבל תן לי.

יגאל גואטה: אני אומר לך את הדברים כהווייתם.

יגאל גואטה: מיום שעמדתי על דעתי לא שיקרתי.

יגאל גואטה: אמרתי לו: אם אכן כך הדברים, אני מוכן להגיע איתך להסכם.

יגאל גואטה: לא איתם.

יגאל גואטה: אין לי הסכם איתם.

יגאל גואטה: אני לא יכול לעשות הסכם איתם.

יגאל גואטה: אם הדברים הם מקובלים; גם לו אין הסכם איתם.

יגאל גואטה: הוא דיבר איתם ואמרו שזה מקובל עליהם.

יגאל גואטה: הוא לא הסכים איתם ולא כפה עליהם ולא כלום.

יגאל גואטה: אמר לי: הדברים מקובלים עליהם.

יגאל גואטה: אמרתי: אם הדברים מקובלים עליהם, הם, לעת עתה, מקובלים גם עליי.

יגאל גואטה: והודעתי לו חד משמעית.

יגאל גואטה: ושלא תתבלבל לרגע: אנחנו לא עצרנו את המאבק.

יגאל גואטה: אני גם מודיע לך, בשל גילוי נאות, שאני מחר מגיע לוועדת הכלכלה וצועק בקול גדול על האמירות האלה.

יגאל גואטה: אפשר לשאול את חבר הכנסת דוד ביטן אם הדברים אכן נאמרו.

יגאל גואטה: לכן שלא תחשבו – אנשים מדברים, ירדנו מהעץ, לא ירדנו מהעץ.

יגאל גואטה: אבל אני רוצה באמת לדבר על עצם הדברים ולא על הפוליטיקה, מה שנקרא.

יגאל גואטה: באמת.

יגאל גואטה: כי הדברים הם יותר מדי חמורים מכדי לקרוא להם פוליטיקה.

יגאל גואטה: באמת.

יגאל גואטה: הם ממש חמורים.

יגאל גואטה: אני, באמת, בראשית דבריי, ואני חושב שאני מייצג גם פה את שאר החברים שלי, שאולי שכחו לומר את הדברים.

יגאל גואטה: אני באמת רוצה בראשית למחות בקול גדול על אי ההגעה של האנשים מערוץ 10 שהוזמנו ולא הגיעו.

יגאל גואטה: אני באמת חושב שזו התנשאות איומה והמשך של ההתנהלות של האליטות, כאילו הם הריבונים של המדינה הזאת.

יגאל גואטה: אז זה לא משהו נקודתי.

שלי יחימוביץ': יגאל, אבל יש שם אנשים שזה מטה לחמם, והם פוחדים - - -

יגאל גואטה: ולכן הם לא יכולים להגיד את האמת?

שלי יחימוביץ': לא.

שלי יחימוביץ': הם פוחדים שהם יפוטרו.

שלי יחימוביץ': אתה חייב לקחת את זה בחשבון.

שלי יחימוביץ': באמת.

איתן כבל: כן.

איתן כבל: שזה מעצים את הבעיה.

איתן כבל: אי אפשר להתעלם מזה.

יגאל גואטה: בסדר.

יגאל גואטה: אז אני מוחה על אלה שהם מטילים עליהם אימה, שלחמם לא יהיה מצוי בפיהם.

יגאל גואטה: בסדר?

שלי יחימוביץ': זה לא פשוט לאנשים לבוא - - -

יגאל גואטה: אני מבין את זה בהחלט.

יגאל גואטה: אני מבין את זה בהחלט.

יגאל גואטה: אני מבין את זה בהחלט.

יגאל גואטה: בגלל זה גם אמרנו את דברינו לגבי הנושא הזה.

איתן כבל: אני אתייחס לזה - - -

יגאל גואטה: אבל דבר אחד כן צריכים לדעת.

יגאל גואטה: שמעתי איזשהם דיבורים – אנשי ערוץ 10.

יגאל גואטה: לא יודע בדיוק מי אמר.

יגאל גואטה: אני לא רוצה גם סתם להגיד.

יגאל גואטה: אבל אני שומע דיבורים, ככה, מאחורי הפרגוד: מה אתם מבלבלים את המוח, פוליטיקאים מתערבים.

יגאל גואטה: זה גוף פרטי.

יגאל גואטה: זה לא גוף פרטי.

יגאל גואטה: אבל לא שמעתי שכשהם הצטרכו עזרה, כשהם היו צריכים עזרה, שדיבר עליה היושב ראש בזמנו, שהוא פעל לילות כימים כדי לעזור להם, לא אמרו: מה פתאום חבר הכנסת איתן כבל מתערב?

יגאל גואטה: תנו לנו להסתדר לבד, אנחנו גוף פרטי.

שלי יחימוביץ': נקודה יפה.

יגאל גואטה: אני ביקשתי, דרך אגב, מהעוזר שלי.

יגאל גואטה: עדיין לא קיבלנו תשובות.

יגאל גואטה: אני רוצה לדעת פעם אחת ולתמיד כמה כסף קיבלו פה, ערוץ 10, או מה עשו בשבילם במשך כל השנים, על מנת שהערוץ הזה לא יקרוס.

יגאל גואטה: הרי זה גוף פרטי.

יגאל גואטה: אולי חבר הכנסת איתן כבל תעזור גם לי?

יגאל גואטה: תסדר לי איזה עשרה מיליון שקל.

יגאל גואטה: תעשה טובה.

יגאל גואטה: מה הולך פה?

יגאל גואטה: זה גוף פרטי, נכון?

יגאל גואטה: איך בכלל נותנים לו כסף?

יגאל גואטה: אני לא יודע על מה נתנו.

יגאל גואטה: אני רוצה לבדוק את זה.

יגאל גואטה: לכן, אני לא מתבטא בנושא הזה.

יגאל גואטה: אבל זה ברור שניתנו להם הטבות, שאני לא יודע מי הם ומה הם, שאני כגוף פרטי לא מקבל.

יגאל גואטה: לא מקבל.

יגאל גואטה: גם לי יש עסק פרטי, ואני מאוד-מאוד הייתי שמח לקבל את העזרה שהם קיבלו.

יוסי יונה: היה לך.

יוסי יונה: אסור כבר.

יגאל גואטה: היה לי.

יגאל גואטה: כן.

יגאל גואטה: לא, עד ה-24 ליולי, חבר הכנסת איתן כבל.

יגאל גואטה: זה בסדר.

יגאל גואטה: כן.

יגאל גואטה: עכשיו, אחרי פתיחת המחאה שלי, אני רוצה לחזור לדבריו של היושב ראש.

יגאל גואטה: סליחה שאני מנסה לתקן.

יגאל גואטה: אדוני היושב ראש אמר שאסור לנו להתערב במינוי של מי יהיה.

יגאל גואטה: והוא צודק.

יגאל גואטה: ואני מסכים שאסור להתערב במינוי של מי יהיה.

יגאל גואטה: אבל אני, ביחד עם זה, חושב שחובה עלינו להתערב במינוי – מי לא יהיה.

יגאל גואטה: שאדם שאומר אמירות כאלה, ברור שלא יהיה.

איתן כבל: אם אמר.

יגאל גואטה: ואין מקום להתחיל להגיד: הוא התנצל, הוא יבקש סליחה.

יגאל גואטה: הוא לא יהיה.

איתן כבל: זה נאמר בצורה - - -

יגאל גואטה: אבל זה חובה עלינו, כן להתערב.

יגאל גואטה: ואני שוב פעם חוזר ואומר, אמרתי את זה בכל ערוצי התקשורת: אין לנו דבר וחצי דבר, לא לי ולא לסיעת ש"ס, כנגד רמי סדן ברמה האישית.

יגאל גואטה: לא מכיר אותו.

יגאל גואטה: לא יודע מי הוא.

יגאל גואטה: פעם ראשונה שראיתי אותו זה היה בטלוויזיה.

יגאל גואטה: לא יודע מי זה האיש הזה.

יגאל גואטה: בכל אופן, הדברים פה הם מאוד-מאוד ברורים.

יגאל גואטה: אני לא מתייחס רק לדבריו של גולן יוכפז.

יגאל גואטה: בסדר?

יגאל גואטה: שבאמת, אני גם אותו לא מכיר, אבל שמעתי מכל הקשת התקשורתית שהאיש הזה הוא איש שדובר אמת ולא תפסו אותו אף פעם בקלקלתו בנושא הזה.

יגאל גואטה: ואני בכוונה מצטט, כי אני לא רוצה להגיד דברים שלא נאמרו, וסליחה שאני מטריח את הוועדה: ראוי – הוא אומר, גולן יוכפז – שהדברים ייאמרו באופן ברור: סדן אמר לחברי הדירקטוריון ולי – גולן יוכפז – אני שונא את ש"ס ודרעי כמותכם באליטה.

יגאל גואטה: כל תיאור אחר חוטא לאמת, אומר גולן יוכפז.

יגאל גואטה: אומר מנכ"ל ערוץ 10, יוסי ורשבסקי: הייתי בישיבת דירקטוריון חדשות ערוץ 10 שבה דיבר רמי סדן.

יגאל גואטה: הוא התבטא באופן גזעני על ש"ס.

יגאל גואטה: ביטוי שאין לו מקום בקרבנו.

יגאל גואטה: אז זה לפי השיטה הוודאית שהוא אמר, ואמר דברים חמורים מאוד-מאוד-מאוד.

יגאל גואטה: אבל גם לשיטתה של הרשות השנייה, שאכן עשתה בדיקה.

<אוה מדז'יבוז': אנחנו באמצע הבדיקה, עדיין.

<אוה מדז'יבוז': לא סיימנו אותה.

<הילה שמיר: אין לנו שיטה.

<הילה שמיר: אין לנו שיטה, עדיין.

<הילה שמיר: - - -

יגאל גואטה: אני אומר רק מה שאתם אמרתם.

יגאל גואטה: אני הבאתי ציטוטים בשביל לא להגיד אות שלא אמרתם.

יגאל גואטה: בדיקת הרשות השנייה: מרבית הנוכחים הסכימו שבמהלך הדיון עשה מר רמי סדן שימוש במילה אליטות, ומרביתם ציינו שדבריו נקטעו על ידי הנוכחים.

יגאל גואטה: בנוסף, הסכימו מרבית הנוכחים כי בהמשך דבריו התייחס מר רמי סדן לתושבי הפריפריה ולקהל מצביעי ש"ס.

יגאל גואטה: מר רמי סדן בעצמו, אצל ירון וילנסקי, אמר: לא הוזכרה המילה ש"ס.

יגאל גואטה: קרי, רמי סדן שקרן.

יגאל גואטה: סליחה.

יגאל גואטה: עד אתמול התבטאתי בלא דובר אמת.

יגאל גואטה: לא יכול יותר – הוא שקרן.

יגאל גואטה: שיסלח לי.

יגאל גואטה: הוא פשוט שקרן.

יגאל גואטה: לא הוזכרה המילה ש"ס.

יגאל גואטה: זה מוקלט.

יגאל גואטה: רואים את זה בכל העולם.

יגאל גואטה: הרשות השנייה אומרת: במפורש כן.

יגאל גואטה: אני מצטער שאני מתרגש.

יגאל גואטה: פשוט אני באמת מדבר נהמת ליבי והדברים הם כואבים.

יגאל גואטה: כמה אפשר לתעתע בציבור הזה?

יגאל גואטה: כמה אפשר לתעתע בכל העולם?

יגאל גואטה: ואני כבר לא מדבר על האמירות הפתטיות והמטומטמות, תסלחו לי על הביטוי, עם האישה המרוקאית המופלאה.

יגאל גואטה: הבחור אינו דובר אמת, ועל זה לבד הוא צריך ללכת הביתה.

יגאל גואטה: אם גולן יוכפז צודק או אם גולן יוכפז לא צודק – הוא שיקר במפורש אצל ירון וילנסקי, שהמילה ש"ס לא הוזכרה.

יגאל גואטה: לכן, אני בהחלט חושב שאחרי שגולן יוכפז אמר:

יגאל גואטה: אני מוכן להיבדק במכונת אמת – ככה נאמר לי.

יגאל גואטה: מוכן.

יגאל גואטה: בואו, קחו אותי למכונת אמת.

יגאל גואטה: פנו למר רמי סדן, אמרו: בוא, תבוא אתה למכונת אמת.

יגאל גואטה: מה הבעיה?

יגאל גואטה: אני לא מבין מה הבעיה?

יגאל גואטה: מה הסיפור פה?

יגאל גואטה: תבוא למכונת אמת, תגיד את הדברים.

יגאל גואטה: אמרת או לא אמרת.

יגאל גואטה: אנחנו, כתנועת ש"ס, ואני שמח באמת על הצטרפות של החברים מהמחנה הציוני ומהרשימה המשותפת.

יגאל גואטה: בישיבה הקודמת הייתה - - -

איתן כבל: דרך אגב, אם זה היה ביום כנסת, אני מבטיח לך - - -

יגאל גואטה: נכון.

יגאל גואטה: נכון, נכון, נכון, נכון.

יגאל גואטה: ואני רוצה להגיד לכם באמת ולשבח את כולם שקיבלנו על זה תמיכה.

יגאל גואטה: אני לא יודע מה זה קיבלנו.

יגאל גואטה: זו באמת בעיה של כולנו, כפי שאמרה חברת הכנסת שלי יחימוביץ בדבריה.

יגאל גואטה: זה לא עניין, לא של ש"ס ולא של אף אחד, אבל דבר אחד ברור, שצריך לקרות במדינה הזאת: שכל מי שיצייץ אמירה גזענית, הוא יעוף כמו טיל מכל תפקיד ציבורי במדינה הזאת.

יגאל גואטה: זה דבר שצריך להיות ברור.

יגאל גואטה: הוא לא ייכנס בכלל לתפקיד הזה.

יגאל גואטה: ולא ש"ס ולא כלום.

יגאל גואטה: מדובר פה במיליוני מזרחיים שנפגעו מהאמירה הזאת.

יגאל גואטה: אני ביקרתי אצל מסעודה בשדרות.

יגאל גואטה: הילדים שלה מצביעים ליכוד, רבותיי, לא ש"ס.

יגאל גואטה: מה לעשות.

יגאל גואטה: אני חוזר בחזרה לפרקטיקה.

יגאל גואטה: אמרה הגברת אוה מדז'יבוז' שהעניין הוא לא איך הוא נבחר.

יגאל גואטה: אני חושב שהעניין הוא גם כן איך הוא נבחר.

יגאל גואטה: כי הם בעצמם, הרשות אומרת שמרבית הנוכחים הסכימו שבמהלך הדיון הוא עשה שימוש וזה וזה, ועצרו אותו, והוכיחו אותו על כך.

יגאל גואטה: אז איך בחרתם אותו?

יגאל גואטה: אבל היא גם אמרה: אנחנו לא מיומנים בחקירות, ואני מסכים איתך.

יגאל גואטה: אתם צריכים להתעסק בתקשורת, בעניינים שלכם.

יגאל גואטה: אבל ריבון העולמים, כשאני לא מבין במשהו, אז אני נותן אותו למישהו מקצועי שמבין בו, שיעשה אותו.

יגאל גואטה: אז תקומו ותתכבדו ותיקחו איזשהו גוף חיצוני שכן מבין איך חוקרים את הדברים האלה.

יגאל גואטה: ואני לא מנחה אתכם איך לעבוד.

יגאל גואטה: באמת שלא.

יגאל גואטה: אין לי ספק, באמת.

יגאל גואטה: אני חושב שאין מישהו שלא רוצה פה את חקר האמת.

יגאל גואטה: והנה, אני אומר שאם מר רמי סדן לא אמר את הדברים, אני אעמוד בראש חוצות, כולל יושב ראש תנועת ש"ס, השר אריה דרעי, בכיכר העיר ואבקש ממנו סליחה.

יגאל גואטה: אבל אני בטוח שזה לא יקרה כי הוא אמר את הדברים.

יגאל גואטה: אבל בבקשה מכם, את אומרת בעצמך: אנחנו לא יודעים להתעסק בזה.

יגאל גואטה: אנחנו לא עסוקים בחקירות ולא בכלום.

יגאל גואטה: אנא מכם, קחו את זה למי שכן מבין בחקירות או לאיזה שופט בדימוס, אני לא יודע למי – שיחקור בבקשה את העניין הזה.

יגאל גואטה: תודה רבה.

איתן כבל: תודה.

איתן כבל: תודה לך.

איתן כבל: יאיר, בבקשה.

איתן כבל: שם ותפקיד לפרוטוקול.

<יאיר טרצ'יצקי: יאיר טרצ'יצקי, יו"ר ארגון העיתונאים.

<יאיר טרצ'יצקי: ואנחנו, בין היתר, הארגון היציג של העיתונאים בחדשות 10.

<יאיר טרצ'יצקי: אני מוכרח לומר שלא נוח לי להיות בכנסת בנושא כזה.

<יאיר טרצ'יצקי: אני חושב שבסופו של דבר, חברת חדשות, שגם החוק מגדיר את העצמאות של - - -

איתן כבל: אני אשתף אותך:

איתן כבל: אני בטוח שלאף אחד מהנוכחים פה לא נוח.

שלי יחימוביץ': אגב, לי נוח, אדוני היושב ראש.

איתן כבל: כן?

שלי יחימוביץ': מה.

איתן כבל: הכוונה על הסיטואציה.

שלי יחימוביץ': בסדר.

שלי יחימוביץ': בגלל זה צריך לשים לה סוף.

איתן כבל: בשביל זה אנחנו פה.

<יאיר טרצ'יצקי: חבר הכנסת יגאל גואטה דיבר באמת על ההקלות שערוץ 10 קיבל בעבר.

<יאיר טרצ'יצקי: אני הייתי פה לפחות באיזה עשרה דיונים.

<יאיר טרצ'יצקי: אני חושב שלא בכדי הדיונים האלה חוזרים על עצמם.

<יאיר טרצ'יצקי: מישהו מנסה להפוך את ערוץ 10 ואת חברת החדשות של ערוץ 10 למשהו שהוא בתוך שדה הקרב הפוליטי.

<יאיר טרצ'יצקי: אני חושב שאת הבעיות של ערוץ 10 אפשר היה לפתור הרבה יותר מוקדם.

<יאיר טרצ'יצקי: הם כבר הרבה יותר מוקדם היו יכולים לקבל רישיון.

<יאיר טרצ'יצקי: מישהו כל הזמן שימר את העניין הזה בשביל שעיתונאי ערוץ 10 ומנהלי ערוץ 10 וכולם יצטרכו לעלות מידי חצי שנה או שנה לכנסת.

<יאיר טרצ'יצקי: ואני אומר: ככה להתרפס בפני פוליטיקאים ולהרגיש שהם צריכים את הפוליטיקאים בשביל לשרוד.

<יאיר טרצ'יצקי: ובתוך זה, מישהו רוצה להשפיע על מה שקורה בערוץ 10.

<יאיר טרצ'יצקי: עכשיו, אני אישית מכיר את גולן יוכפז ואני מאמין לו.

<יאיר טרצ'יצקי: אני מאמין לדברים שהוא אומר, ואני חושב שמה שציטטו ממר רמי סדן נשמעים לי דברים לא ראויים ליו"ר דירקטוריון.

<יאיר טרצ'יצקי: אמרו על זה מספיק ואני מעדיף לא להתעכב על זה, ורוצה דווקא לדבר על המינוי עצמו.

<יאיר טרצ'יצקי: הרי בסופו של דבר, מה זה נציג ציבור?

<יאיר טרצ'יצקי: ואני שם כרגע בצד אם הוא יו"ר דירקטוריון או לא יו"ר דירקטוריון.

<יאיר טרצ'יצקי: הרי מה התפקיד של נציג ציבור בתוך דירקטוריון של חברת חדשות?

<יאיר טרצ'יצקי: המטרה שלו זה לדאוג, כנציג הציבור, שאינטרסים פוליטיים לא ייכנסו לתוך כל האטמוספרה של חברת החדשות, ושאינטרסים מסחריים.

<יאיר טרצ'יצקי: ואת מי שמו כנציג ציבור, ועוד בחרו בו להיות יו"ר הדירקטוריון?

<יאיר טרצ'יצקי: אדם שמתפרנס מלקדם אינטרסים פוליטיים.

<יאיר טרצ'יצקי: מתפרנס מלקדם אינטרסים מסחריים.

<יאיר טרצ'יצקי: ובנוסף לזה, מקורב לפוליטיקאי, ולא לסתם פוליטיקאי, אלא לפוליטיקאי מספר אחת במדינה, שהוא גם שר התקשורת וגם ראש הממשלה.

<יאיר טרצ'יצקי: מינוי פחות סביר מזה, גם לדירקטוריון וקל וחומר ליו"ר הדירקטוריון – אני לא מצליח לחשוב על שום מינוי פחות סביר.

<יאיר טרצ'יצקי: וזה עוד בלי קשר, עוד לפני שבכלל מגיעים לציטוט.

<יאיר טרצ'יצקי: ואני אישית מצר על זה שגם לא השמענו קול צעקה ברגע שהוא נכנס לדירקטוריון, כי זו הייתה הנקודה המכריעה.

<יאיר טרצ'יצקי: אדם כזה לא אמור להיות בדירקטוריון.

<יאיר טרצ'יצקי: ואני לא מכיר את מר רמי סדן, ואין לי שום טענה כלפיו ברמה האישית.

<יאיר טרצ'יצקי: יכול מאוד להיות שבסופו של דבר הוא אדם נחמד וטוב.

<יאיר טרצ'יצקי: שכל מה שרצה זה לשרת את הציבור נאמנה, כמו שאנשים הולכים לדירקטוריונים של חברות אחרות והכול בסדר.

<יאיר טרצ'יצקי: אם המטרה של רמי סדן היא לדאוג לציבור ולדאוג לעיתונות העצמאית, שזה, על פניו, התפקיד של מי שהולך להיות בדירקטוריון של חברת החדשות; המעשה שהוא צריך לעשות עכשיו זה לפרוש.

<יאיר טרצ'יצקי: הדבר הזה, כל המינוי הזה זו פגיעה חמורה.

<יאיר טרצ'יצקי: פגיעה חמורה בנראות של חברת החדשות.

<יאיר טרצ'יצקי: כמי שיושב שם בדירקטוריון, כיו"ר הדירקטוריון, בתפקיד חשוב, אדם שמתפרנס כלוביסט ויחצ"ן – זו פגיעה מאוד גדולה, גם אם זו לא הכוונה שלו.

<יאיר טרצ'יצקי: גם אם בפועל הוא לא באיזה ניגוד עניינים או שהוא יודע לבוא ולעשות את ההפרדה.

<יאיר טרצ'יצקי: עצם מראית העין כבר יצרה את הנזק.

<יאיר טרצ'יצקי: ואם הוא רוצה לדאוג באמת לקדם את המטרות הציבוריות, הוא צריך לפרוש וללכת.

<יאיר טרצ'יצקי: לשבת בדירקטוריון אחר, שבו אין ניגוד עניינים ליחצ"ן ולוביסט ומישהו שהוא מקורב לראש הממשלה.

<יאיר טרצ'יצקי: עכשיו, אני חושב שעצם זה שמפלגת ש"ס הלכה ולחצה על הליכוד ולחצה על ראש הממשלה – זה בדיוק מעיד את מה שנראה לי שכולם מבינים: שבסופו של דבר הכתובת לדברים האלה היא ראש הממשלה.

<יאיר טרצ'יצקי: אני לא יודע אם ראש הממשלה הוא זה שדחף אותו לשם, אבל לכל הפחות אנשי ש"ס, ואני סומך על השר אריה דרעי בכל מה שקשור לחוש הריח הפוליטי שלו; יודע שהוא לכל הפחות יכול להוציא אותו משם.

<יאיר טרצ'יצקי: זה כבר מעיד על זה - - -

יגאל גואטה: לא, לא.

יגאל גואטה: הכיוון היה בגלל שהוא שר התקשורת, פרופר.

יגאל גואטה: ממש כך.

יגאל גואטה: כי הרי, שוב פעם: ערוץ 10 כפוף לרשות השנייה.

יגאל גואטה: הרשות השנייה כפופה לשר התקשורת.

יגאל גואטה: וכך חשבנו.

יגאל גואטה: - - -

שלי יחימוביץ': נו, אז מה.

<יאיר טרצ'יצקי: - - -

<שלמה פילבר: והשר אריה דרעי אמר היום בריאיון במפורש – ראש הממשלה אמר לו: אין לי שום סמכויות בעניין הזה.

יגאל גואטה: לכן לא פנינו אליו יותר.

<שלמה פילבר: ואתם בעצמכם, כשהגשתם בג"ץ נגד כל האירוע הזה, אפילו לא שמתם אותו שם כמשיב.

יגאל גואטה: נכון.

<שלמה פילבר: את ראש הממשלה.

<שלמה פילבר: כי הוא באמת, אין לו שם שום say.

<שלמה פילבר: זה הכול.

יגאל גואטה: נכון.

יגאל גואטה: באמת.

יגאל גואטה: כי הבנו שהוא לא רק שלא יכול, לא רשאי להתערב.

<שלמה פילבר: נכון.

יגאל גואטה: הנחנו לזה.

<שלמה פילבר: נכון.

יגאל גואטה: אבל שוב פעם, הפנייה אליו הייתה לא כראש ממשלה עם כל מיני קומבינות, אלא כשר התקשורת נטו.

<שלמה פילבר: אז הרמיזות הן לא במקום - - -.

<שלמה פילבר: זה צפוי.

<שלמה פילבר: זה מאוד צפוי.

<יאיר טרצ'יצקי: אני אומר: בסופו של דבר, זו התחושה שנוצרת.

<יאיר טרצ'יצקי: ובדברים האלה לפעמים - - -

<שלמה פילבר: אנחנו מדברים על עובדות.

<שלמה פילבר: לא על תחושות.

<יאיר טרצ'יצקי: אז אני אגיד לך על מה אני מדבר: אני מדבר על מראית עין ציבורית.

<יאיר טרצ'יצקי: ויש גופים שבסופו של דבר מראית העין הציבורית – זה הנכס הכי חזק שלהם.

<יאיר טרצ'יצקי: וחברת החדשות של ערוץ 10 – הנכס הכי חזק שלה זה שהצופים בבית יידעו שאין שום סיכוי שתהיה שם מעורבות פוליטית, ואין שם שום סיכוי שיושב מישהו בדירקטוריון, שהוא מקדם אינטרסים מסחריים.

<יאיר טרצ'יצקי: וגם אם הוא לא מקדם את האינטרסים הפוליטיים וגם אם הוא לא מקדם את האינטרסים המסחריים, עצם זה שנוצרה מראית העין, זה כבר פוגע בחברת החדשות.

<יאיר טרצ'יצקי: ואם הדאגה שלו היא לחברת החדשות, הוא צריך לפרוש מהדירקטוריון באופן מיידי.

איתן כבל: מר יאיר טרצ'יצקי, אני רוצה לומר לך משפט אחד, ברשותך.

איתן כבל: ואנחנו כבר פה קולגות בעבודה, וגם בהמשך למה שחברת הכנסת שלי יחימוביץ' אמרה: אתה יודע, אי אפשר לשלוח את הפוליטיקאים כל הזמן לקרב.

איתן כבל: אוקיי?

איתן כבל: כל אלה שמצייצים בטוויטר.

איתן כבל: כל אלה, אתה יודע, שיש להם מה לומר.

איתן כבל: אם העניין הזה, אתה מבין?

איתן כבל: אני לא שמעתי שום.

איתן כבל: כמעט ולא ראיתי מאמרי מערכת.

איתן כבל: התקשורת כולה פתאום, איך אומרים – נכנסה לאיזה סוג של דום שתיקה.

איתן כבל: אפילו על הסיקור של העניינים האלה, לא שמעתי כמעט את אף אחד מהם.

איתן כבל: אני אומר את זה מבלי לקבוע עכשיו, אתה יודע, עמדה.

איתן כבל: אי אפשר לבוא ולהגיד לנו.

איתן כבל: דרך אגב, מה שאומרים לחברת הכנסת שלי יחימוביץ' גם אמרו לי.

איתן כבל: זה לא.

איתן כבל: איך אומרים?

איתן כבל: את יודעת, אומרים: עזוב את העניין הזה.

איתן כבל: זה לא מה שחשוב.

איתן כבל: ראש הממשלה, המעורבות שלו.

איתן כבל: סליחה.

איתן כבל: בכל הכבוד.

איתן כבל: אני יודע, כשאנשי תקשורת, גם בכירים, יש להם מה לומר – הם לא מתביישים לומר את זה.

איתן כבל: פתאום, איזו הסכמה כזו, איזה ענן כזה.

איתן כבל: אתה יודע, כולם התיישבו להם על הענן וממליצים לנו, הפוליטיקאים, מה להגיד או במה לעסוק.

איתן כבל: אני אומר את זה לך בידידות רבה.

איתן כבל: אתה יודע, אתה יכול לחייך ככה, חצי חיוך.

איתן כבל: כי בסוף - - -

<יאיר טרצ'יצקי: - - -

איתן כבל: סליחה.

איתן כבל: אפילו אני לא יודע להגיד מילה בעניין הזה.

איתן כבל: כי אני אומר את זה.

איתן כבל: כי אתה ואני ישבנו פה.

איתן כבל: גם אתה מהצד ההוא, גם אני מהצד הזה, חברת הכנסת שלי יחימוביץ' מהצד הזה, היועצת המשפטית מהצד הזה – ונלחמנו מלחמות עולם.

איתן כבל: הנה, פה זוכרים את המלחמות, כדי באמת לייצר את ההפרדה.

איתן כבל: כדי באמת ובמידה רבה, רשות השידור, תאגיד השידור, כפי שהוא נבנה, הוא סוג של.

איתן כבל: אתה יודע את זה.

איתן כבל: היית חלק מזה.

איתן כבל: אנחנו כבר לא אחראים על מעבר.

איתן כבל: אתה יודע, אני לא יכול - - -

<יאיר טרצ'יצקי: לא באתי לפה להמליץ.

<יאיר טרצ'יצקי: אמרתי לך, אני חושב שהדיון, לאו דווקא היה צריך להיעשות פה.

<יאיר טרצ'יצקי: ההיפך.

<יאיר טרצ'יצקי: הקריאה שלי היא לא לפוליטיקאים, אלא למר רמי סדן עצמו.

<יאיר טרצ'יצקי: אם זו הדאגה שלו: עצמאות חברת החדשות – שיפרוש.

איתן כבל: אוקיי.

איתן כבל: תודה.

איתן כבל: תודה.

יגאל גואטה: דרך אגב, רק משהו קטן בהקשר למה שאמר היושב ראש בהמשך: אני מודה ומתוודה שאני טירון בראיונות, ואף פעם לא יצא לי להתראיין.

יגאל גואטה: בטח לא בטלוויזיה.

יגאל גואטה: כחבר מועצת עיר התראיינתי פעם ברדיו.

יגאל גואטה: אבל הדבר שהכי לא הבנתי, וכנראה שאני גם לא אבין בחיים; התראיינתי בכמה ערוצי תקשורת ועיתונים בימים האחרונים.

יגאל גואטה: ומשהו מעניין קרה, שאני לא מצליח להבין אותו.

יגאל גואטה: אולי מישהו פה יחכים אותי.

יגאל גואטה: כשיצאנו נגד הסיפור הזה של פרשת רמי סדן, מה שנקרא – אז כל אנשי התקשורת אומרים: דחילקום, מה אתם תופסים?

יגאל גואטה: נו, מה קרה?

יגאל גואטה: אתם מטפסים על עץ גבוה.

יגאל גואטה: - - - מה אמר.

יגאל גואטה: חלק אומרים בכלל שהוא לא אמר.

יגאל גואטה: וגם אם הוא אמר – מה, אתם מבקשים לפטר אותו.

יגאל גואטה: אתם נורמליים?

יגאל גואטה: אתמול כשהיה הסיפור עם חבר הכנסת דוד ביטן, אז כולם אמרו: מה, התקפלתם?

יגאל גואטה: לא הבנתי.

יגאל גואטה: אז מה, אנחנו צריכים לעשות או לא לעשות?

יגאל גואטה: זה בעתיד כנראה גם אני לא אבין.

שלי יחימוביץ': תעשו מה שנכון.

שלי יחימוביץ': תעשה מה שנכון.

שלי יחימוביץ': זה הכול.

שלי יחימוביץ': תמיד.

יגאל גואטה: אני עוד ממשיך לעשות מה שנכון.

יגאל גואטה: כן.

איתן כבל: תודה.

איתן כבל: תודה.

איתן כבל: אתה רוצה, בבקשה, אדוני המנכ"ל להתייחס?

איתן כבל: ואחריו חבר הכנסת אחמד טיבי.

<שלמה פילבר: משפט אחד קצר.

<שלמה פילבר: ואני באתי לפה בעיקר כדי לכבד את הוועדה ואת חברי הכנסת, אם רוצים לשאול שאלה.

<שלמה פילבר: ראש הממשלה קיבל טלפון מהשר אריה דרעי כשהוא היה ברוסיה על כל העניין הזה, כשלא היה ברור - - -

יגאל גואטה: לא, זה היה הפוך.

יגאל גואטה: סליחה.

יגאל גואטה: ראש הממשלה התקשר לשר אריה דרעי.

<שלמה פילבר: אני התקשרתי לשר אריה דרעי עוד כשראיתי את הכותרת בעיתון הראשון.

<שלמה פילבר: אני אומר לך.

יגאל גואטה: לא, אמרת שהשר אריה דרעי התקשר לראש הממשלה.

<שלמה פילבר: מתוך כבוד אליו, רק כדי להגיד לו כמה מילים אישיות.

<שלמה פילבר: אבל מעבר לזה, באיזשהו שלב הייתה שיחת טלפון כנראה, שבעקבותיה התקשר אליי ראש הממשלה ואמר לי: תשמע, תבדוק מה קורה.

<שלמה פילבר: ואני במיידי – אני אמרתי את זה אז, on camera, לכתבת של גלי צה"ל שהייתה פה.

<שלמה פילבר: לא התערבנו בזה.

<שלמה פילבר: ישר פניתי לרשות השנייה לטלוויזיה ולרדיו, שהיא הגוף הרגולטורי.

<שלמה פילבר: אמרתי להם: תעשו בדיקה.

<שלמה פילבר: תבדקו מה קורה שם.

<שלמה פילבר: משם כל השאר התגלגל.

<שלמה פילבר: לכן, אני אומר: ראש הממשלה בעצמו, במסיבת עיתונאים, עוד באותו יום, אמר את הדברים מאוד ברור, מה שכולם אומרים פה: אם הדברים נאמרו הם מאוד-מאוד חמורים, אבל קודם כל צריך לבדוק אם הם נאמרו או לא נאמרו.

<שלמה פילבר: אני חושב שמאז אנחנו נשארנו בדיוק באותה סיטואציה.

<שלמה פילבר: זהו.

<שלמה פילבר: זאת הנקודה.

איתן כבל: אבל יש לי שאלה לפני כן, לפני שאתה הולך: האם אדוני כבר קיבל הנחיות משר התקשורת לגבי בזק?

<שלמה פילבר: אני מחכה שיחליטו - - -

איתן כבל: לגבי העברת הסמכויות.

<שלמה פילבר: לגבי העברת הסמכויות צריך לקבל החלטה.

<שלמה פילבר: צריך להודיע בממשלה מי השר.

איתן כבל: - - - אתה יודע, על סדר היום.

<שלמה פילבר: לא, לא.

<שלמה פילבר: אני מעריך שיש מספיק שרים שישמחו לקחת.

שלי יחימוביץ': הוא יעביר את זה לשר אחר?

<שלמה פילבר: זאת הכוונה.

<שלמה פילבר: שהסמכויות, שהן - - -

איתן כבל: טוב.

איתן כבל: אז אנחנו נצטרך לזמן, על פי התקנון, שני שרים.

<שלמה פילבר: לא.

<שלמה פילבר: למה?

<שלמה פילבר: תלוי במה אתה מתעסק.

<שלמה פילבר: רוב הדברים שאתה מתעסק פה יישארו בידיו של ראש הממשלה.

איתן כבל: אמרתי.

איתן כבל: אוקיי.

איתן כבל: אדוני המנכ"ל, תודה וגם תודה על שיתוף הפעולה לאורך כל הדרך.

איתן כבל: תודה.

<שלמה פילבר: תודה לכם, ואני מתנצל.

איתן כבל: ואנחנו אמורים להיפגש גם בקרוב בענייני ברית המועצות.

איתן כבל: ואני מאוד מבקש, אני מאוד מבקש, מאוד-מאוד, שענייני העובדים.

איתן כבל: אם צריך, אפילו נעשה פגישה מקדימה – אתה, אני – כדי לסכם את העניין הזה.

<שלמה פילבר: בסדר גמור.

איתן כבל: תודה.

<שלמה פילבר: תודה וסליחה.

איתן כבל: תודה.

יגאל גואטה: דרך אגב, זה לא בסמכותו לבקש מהרשות לעשות בדיקה חיצונית?

איתן כבל: תיכף.

איתן כבל: אנחנו תיכף.

יגאל גואטה: סתם, רציתי לשאול - - -

איתן כבל: חבר הכנסת אחמד טיבי, תודה.

איתן כבל: בבקשה.

אחמד טיבי: תודה רבה, אדוני.

אחמד טיבי: בפרשה הזאת יש שני דברים: הדבר הראשון הוא עצם המינוי.

אחמד טיבי: עצם המינוי, שעל פניו נשמע כמו מינוי פוליטי.

אחמד טיבי: והדבר השני הוא ביטויי השנאה שמיוחסים למר רמי סדן, שגם אני לא מכיר אותו.

אחמד טיבי: ואם הדברים שהתפרסמו נכונים; כלומר, הוא אמר את הדברים או חלקם או מה שמיוחס לו על פי אנשי ערוץ 10 או מה שמיוחס לו על פי הרשות השנייה לטלוויזיה ולרדיו, ולאחר מכן נבחר ברוב קולות – יש כאן בעיה קשה ביותר.

אחמד טיבי: בעיה מוסרית.

אחמד טיבי: וזה מחזק את הטענה או ההיבט הראשון של המינוי הפוליטי.

אחמד טיבי: כנראה.

אחמד טיבי: שמישהו בא מוכן כדי להצביע עבור המועמדות - - -

איתן כבל: שלא הייתה לו ברירה.

אחמד טיבי: כן.

אחמד טיבי: לא הייתה לו ברירה או שהוא השתכנע מאוד מההסבר של הממליצים לגבי כישוריו של האיש.

איתן כבל: כן, כן.

איתן כבל: אני אומר.

יוסי יונה: או שהוא רצה.

אחמד טיבי: אוקיי.

אחמד טיבי: עכשיו, אני רוצה להקריא את שמות חברי דירקטוריון חדשות 10, ברשותכם.

אחמד טיבי: יכול להיות שהשמות יהוו הסבר אפשרי להתנהלות.

אחמד טיבי: למה אתם מחייכים?

אחמד טיבי: לא יודע.

אחמד טיבי: לא הקראתי את השמות עדיין.

שלי יחימוביץ': מחייכים בציפייה.

יוסי יונה: כן.

יוסי יונה: ציפייה דרוכה.

אחמד טיבי: 1.

אחמד טיבי: רמי סדן.

אחמד טיבי: 2.

אחמד טיבי: יוסי ורשבסקי.

אחמד טיבי: 3.

אחמד טיבי: איתן זינגר.

אחמד טיבי: 4.

אחמד טיבי: מודי פרידמן.

אחמד טיבי: 5.

אחמד טיבי: יואב הלדמן.

אחמד טיבי: 6.

אחמד טיבי: זוהר קדמון סלע.

איתן כבל: שהיא פה.

אחמד טיבי: 7.

אחמד טיבי: אורנה לביא שטיינר.

אחמד טיבי: 8.

אחמד טיבי: אור רם.

אחמד טיבי: 9.

אחמד טיבי: ירון שגב.

אחמד טיבי: 10.

אחמד טיבי: שי רקאנטי.

אחמד טיבי: אני רוצה לשאול: אני לא מכיר היטב את החברה הישראלית ואת החברה היהודית, ואני לא יודע מי כאן מזרחי ומי כאן אשכנזי.

אחמד טיבי: אני יודע מי כאן יהודי ומי כאן לא ערבי – מהשמות האלה.

אחמד טיבי: אני יודע.

אחמד טיבי: לפי השמות.

אחמד טיבי: עכשיו, אני אבקש מהוועדה או מיושב ראש הוועדה להסביר לי האם יש כאן מזרחיים בדירקטוריון הזה.

יוסי יונה: רקנאטי, לפחות.

יגאל גואטה: יווני, יווני.

יוסי יונה: יווני?

יגאל גואטה: כן.

יגאל גואטה: כתבתי לו: כמו סלט יווני.

אחמד טיבי: עכשיו, הרי לא סתם אני שואל את השאלה הזאת, כי אני חושב שבדירקטוריונים רבים של חברות ממשלתיות אין הרבה מזרחיים כייצוג הולם, ובדירקטוריונים רבים אין ערבים.

אחמד טיבי: אני מצטער שאני מקלקל או מכניס את הערבים לאיזו מסיבה של יהודים.

אחמד טיבי: אוקיי?

אחמד טיבי: כאילו intruder.

אחמד טיבי: כאילו פולש.

אחמד טיבי: אבל הדברים קשורים, אדוני היושב ראש.

אחמד טיבי: אמר חבר הכנסת יגאל גואטה, ואני מודה לו על כך, ואני אזכיר לו את זה בכל פעם שדברים מתרחשים כנגד אחרים.

אחמד טיבי: הוא אמר: כל מי שמתבטא בגזענות נגד אחרים, חייב לסיים את תפקידו.

אחמד טיבי: אתה יודע, ככה לא יישארו אנשים בשירות המדינה.

יגאל גואטה: שלא יישארו.

שלי יחימוביץ': טוב מאוד.

יגאל גואטה: שלא יישארו.

שלי יחימוביץ': כן.

שלי יחימוביץ': זה יהיה הסף.

יגאל גואטה: שלא יישארו.

יגאל גואטה: אני עומד מאחורי מה שאני אומר.

שלי יחימוביץ': עד שזה ייגמר.

אחמד טיבי: אני מצדיק את מה שאתה אומר.

אחמד טיבי: אני מסכים עם מה שאתה אומר.

אחמד טיבי: ולכן אני רוצה לומר לך.

אחמד טיבי: כי אני מבין את הכאב שלך, את הכאב שלכם.

יגאל גואטה: שלנו.

אחמד טיבי: ואני אומר לך: למה אני מתחבר לזה?

אחמד טיבי: כי אני מייצג אוכלוסייה שהיא קורבן של ביטויי שנאה.

אחמד טיבי: אצלכם לפחות, אחרי שמישהו מתבטא בשנאה או לכאורה מתבטא בשנאה כלפיכם, הוא שולח מכתב והוא אומר שהוא יוצא עם מרוקאית.

יגאל גואטה: מרוקאית מופלאה.

אחמד טיבי: תאר לעצמך שהוא היה אומר את הדברים נגד ערבים.

אחמד טיבי: אני רוצה לתאר לעצמי מה היה כותב במכתב לרשימה המשותפת.

יגאל גואטה: אני יוצא עם מוסלמית.

אחמד טיבי: לא.

אחמד טיבי: לא.

יגאל גואטה: למה?

אחמד טיבי: תודה לאל שאת זה לא היה כותב.

אחמד טיבי: היה כותב: אני אוהב חומוס, אני עוקב אחרי השידורים של זוהיר בהלול וראיתי סרטים ערביים בימי שישי.

אחמד טיבי: הוא היה כותב בערך.

אחמד טיבי: זה במקרה הטוב.

אחמד טיבי: במקרה הרע והנורמטיבי הוא לא היה בכלל שולח מכתב.

אחמד טיבי: במקרה שהוא היה מתבטא נגדנו.

אחמד טיבי: ולכן תנוח דעתך, מכובדי.

אחמד טיבי: אתה יודע מה, המילה אליטות הרגיז אותך?

אחמד טיבי: אני רוצה לומר לך באופן הכן ביותר: אתה לא אליטות.

אחמד טיבי: גם אני לא אליטות.

יגאל גואטה: לא רוצה גם להיות.

אחמד טיבי: ב-2016, במדינת ישראל, אתה לא אליטות ואני לא אליטות, ופרופסור יוסי יונה הוא לא אליטה, וגם חבר הכנסת איתן כבל לא אליטה.

יגאל גואטה: למה דילגת על חברת הכנסת שלי יחימוביץ'?

יגאל גואטה: לא יפה.

שלי יחימוביץ': סליחה.

שלי יחימוביץ': חבר הכנסת אחמד טיבי, שכחת את עניין המגדר, ואני עומדת כאן על עניין המגדר.

שלי יחימוביץ': והאליטה בישראל - - - גברים, יהודים, אשכנזים.

אחמד טיבי: לא, לא, לא.

אחמד טיבי: לא.

אחמד טיבי: חברת הכנסת שלי יחימוביץ' את אישה, ואת נחשבת כאליטה במדינת ישראל.

שלי יחימוביץ': בסדר.

שלי יחימוביץ': אז אני אומרת לך שהאליטה היא גברים, יהודים, אשכנזים.

אחמד טיבי: לא.

שלי יחימוביץ': וכל קבוצה אחרת מודרת.

אחמד טיבי: לפי ספר האחו-סאלם - - -

<קריאה: - - -

שלי יחימוביץ': כן.

שלי יחימוביץ': גם כשקראת, שמת לב לשמות שקראת כאן?

שלי יחימוביץ': כמה נשים היו כאן?

שלי יחימוביץ': כייצוגן באוכלוסייה?

יגאל גואטה: נדמה לי, שתיים.

<קריאה: כן.

<קריאה: שתי נשים.

יגאל גואטה: שתי נשים.

<אוה מדז'יבוז': כנציגי הציבור נבחרו שתי הנשים שם, והן נבחרו למועצה.

<קריאה: נציגי הציבור זה 50%.

<אוה מדז'יבוז': נבחרו על ידי המועצה – 50% נשים.

איתן כבל: אחת מהן כאן.

שלי יחימוביץ': מיעוט זה לא מיעוט - - -, זה מיעוט סוציולוגי, ונשים הן מיעוט בהיבט הזה, והן לא באליטות.

אחמד טיבי: נכון.

שלי יחימוביץ': לא באליטת הכסף, לא באליטה האקדמית.

שלי יחימוביץ': אז אל תקפח - - -.

שלי יחימוביץ': ואגב, לא סתם, חבר הכנסת אחמד טיבי, לא יושב כאן גבר יהודי אשכנזי סביב השולחן.

שלי יחימוביץ': לא סתם.

אחמד טיבי: זאת הערה שחשוב שהיא נאמרה.

יגאל גואטה: חשוב מאוד.

יגאל גואטה: לא שמנו לב.

אחמד טיבי: ולכן אני אמרתי: אל תיעלב, יגאל גואטה – אתה לא אליטה.

אחמד טיבי: אל תיעלב.

אחמד טיבי: אבל אני רוצה לומר לך שהאליטה במדינת ישראל במשך העשור האחרון השתנתה: היה סוג מסוים של אליטה, ועכשיו סוג אחר של אליטה.

אחמד טיבי: אתם רשאים לפרש את זה איך שאתם רוצים.

אחמד טיבי: אני רוצה שתמיד תזכרו כשיש רעש כזה, שיש אחרים שהם קורבן של אמירות כאלה.

אחמד טיבי: ולאחר שהדברים נאמרים אין רעש, אין סערה, אין אריה דרעי שיאיים בפירוק הקואליציה ואין ראש ממשלה שזקוק לחבר הכנסת יגאל גואטה ולחבר הכנסת יואב בן צור ולשר אריה דרעי כדי לשרוד.

יגאל גואטה: הכי גרוע – בסוף הוא יכניס אתכם.

אחמד טיבי: הנה, תראה, יש - - -

יגאל גואטה: אמירה גזענית.

אחמד טיבי: - - - הכי גרוע אם הוא יכניס אתכם.

יגאל גואטה: אם הוא יישאר לבד.

יגאל גואטה: הוא יעשה הכול כדי לא - - -

אחמד טיבי: תנוח דעתך, אנחנו לא נכנסים.

אחמד טיבי: אנחנו הסיעה היחידה בכנסת שמעולם לא הייתה בקואליציה ולא דרשה להיות בעלי תיקי מיניסטריון, ולא רוצה להיות.

אחמד טיבי: זאת תקרת זכוכית שאנחנו שמים לעצמנו.

אחמד טיבי: ולכן אדוני היושב ראש, שנאה היא שנאה, גזענות היא גזענות, לא רק נגד אנשי ש"ס.

איתן כבל: תודה, אדוני.

אחמד טיבי: תודה רבה לך.

איתן כבל: לעונג היה לי.

אחמד טיבי: תודה.

איתן כבל: דוקטור זהר סלע קדמון, בכל זאת תרצי לומר משהו לפרוטוקול?

<זהר סלע קדמון: כן.

<זהר סלע קדמון: אני דירקטורית חיצונית בחדשות 10.

<זהר סלע קדמון: אני התנגדתי למינויו של מר רמי סדן ליושב ראש, והתנגדותי בעינה עומדת.

<זהר סלע קדמון: חברת חדשות 10 היא חברה עצמאית והיא חברה מאוד חזקה, ואני מקווה שהיא תמשיך להיות כזאת, תחת ניהולו המעולה של גולן יוכפז.

איתן כבל: תודה.

אחמד טיבי: אגב, לא אמרתי.

אחמד טיבי: אני ותיק בכנסת, כמו חלק מכם.

אחמד טיבי: אני מכיר את גולן יוכפז.

אחמד טיבי: מדובר בעיתונאי סופר אמין, שבחיים לא טעה.

אחמד טיבי: לא לפי הניסיון שלי.

אחמד טיבי: ולכן יש בעיה למר רמי סדן, שגולן יוכפז הוא נותן העדות נגדו.

איתן כבל: תודה.

איתן כבל: יש כאן מישהו שרוצה לומר משהו, להוסיף, לפני שאני מסכם?

יגאל גואטה: אני.

איתן כבל: כן, בבקשה.

יגאל גואטה: אני רק רציתי להגיד: באמת, תנועת ש"ס קמה בשביל להילחם בתופעות האלה, אבל באמת הבעיה היא כלל ארצית לאומית.

יגאל גואטה: ואני רוצה לציין עוד כמה דברים קטנים, שרק נבין מפה מה ההשלכות של הדבר הזה: באוניברסיטה העברית היו 12 נשיאים – אפס מזרחיים.

יגאל גואטה: באוניברסיטת חיפה: עשרה נשיאים – אפס מזרחיים.

יגאל גואטה: באוניברסיטת בן גוריון: שישה נשיאים – אפס מזרחיים.

יגאל גואטה: באוניברסיטת בר אילן: עשרה נשיאים – אפס מזרחיים.

יגאל גואטה: מבקר המדינה: שבעה מבקרים – אפס מזרחיים.

יגאל גואטה: פרקליט המדינה: 11 פרקליטים – אפס מזרחיים.

יגאל גואטה: דרך אגב, כשאני אומר מזרים אני מתכוון גם לערבים.

יגאל גואטה: נגיד בנק ישראל: שמונה נגידים – אפס מזרחיים.

אחמד טיבי: אתה רוצה שאני ארגיז אותך?

איתן כבל: לא, לא, חבר'ה.

אחמד טיבי: אני רוצה להרגיז אותו ואותך.

אחמד טיבי: כשאני התקבלתי לבית הספר לרפואה, במחזור שלנו היו שני מזרחיים ו-11 ערבים.

איתן כבל: זה מזרחיים גם.

איתן כבל: לפי חבר הכנסת יגאל גואטה הם מזרחיים.

אחמד טיבי: רציתי להרגיז אותו זה הכול.

אחמד טיבי: אבל התהפך.

יגאל גואטה: ראשי ממשלה: 12.

יגאל גואטה: אפס מזרחיים.

איתן כבל: תודה.

יגאל גואטה: נמשיך עם רשות השידור, כמה מנכ"לים היו?

איתן כבל: לא, לא, לא, לא.

איתן כבל: אז בוא נעצור.

יגאל גואטה: תודה.

איתן כבל: אוקיי.

איתן כבל: תודה.

איתן כבל: העניין ברור.

איתן כבל: קודם כל, חברים, תודה לכם.

איתן כבל: אני קודם כל רוצה להודות לחברי הכנסת שהטריחו את עצמם ובאו ביום חמישי.

איתן כבל: תודה בוודאי לכל נציגי הממשלה.

איתן כבל: תודה לא במובן – הרי זו חובתכם להגיע.

איתן כבל: אבל מנקודת המבט שלי, כל אחד יכול להשתמש בתירוץ הכול כך מביך של יש עתירה משפטית תלויה ועומדת, וזה פשוט - - -

<קריאה: דחוק.

איתן כבל: את יודעת, אני אומר את זה לכם ולכם כרגולטור: יש לי הערכה מאוד גדולה לאנשי ערוץ 10.

איתן כבל: אני אומר את הדברים כדי שהדברים יהיו בגילוי הכי נאות.

איתן כבל: ובאמת, אמר רק מן המעט, חבר הכנסת יגאל גואטה, על המאבקים והמלחמות.

איתן כבל: ואינני מצטער, אף לא לרגע אחד, על שעשיתי אותם.

איתן כבל: כי אני חושב שערוץ 10 עושה טלוויזיה שהולכת ומשתפרת ומצוינת, ובוודאי יש לה מחלקת חדשות מעולה.

איתן כבל: וגולן יוכפז, שכאן הדברים נאמרו עליו, הוא ראש וראשון להם, ואי אפשר לקחת את הדברים האלה ממנו.

איתן כבל: אבל אני כן רוצה לומר שההתנהלות של ההנהלה הייתה מביכה.

איתן כבל: מר מודי פרידמן, עד לרגע זה, אפילו לא מצא לנכון לחזור לטלפונים שלי או לאס-אמ-אסים.

איתן כבל: אני אומר את הדברים – זה לא העניין של הכבוד האישי שלי, אלא כדי שהדברים ייאמרו.

איתן כבל: מר יוסי ורשבסקי נלחם לא להגיע לכאן מסיבותיו שלו.

איתן כבל: אף ביקש שנדחה את הדיון.

איתן כבל: לא הסכמתי לדחות את הדיון.

איתן כבל: בסוף, אי אפשר גם לכדרר את עצמנו לדעת.

איתן כבל: זה לא העניין.

איתן כבל: פניתי למר רמי סדן, שגם אותו אני מכיר הרבה שנים, וביקשתי את השתתפותו.

איתן כבל: השתתפותו כאן הייתה מתחייבת.

איתן כבל: לפחות היה בא ואומר את אשר על ליבו בדרכו שלו.

איתן כבל: אינני מבין זאת.

איתן כבל: אינני מקבל זאת.

איתן כבל: אבל אני גם אומר לכולנו, אני אומר את זה למנכ"ל שיצא ולמי שצופה בנו: תראו, הייתה לי זכות להיות מהוגי הרעיון של השיטה של הרישיונות.

איתן כבל: אוקיי.

איתן כבל: את יודעת את זה.

<אתי בנדלר: הצעת חוק שלך ושל הנשיא.

איתן כבל: הצעת חוק של רובי ריבלין, הנשיא.

איתן כבל: שהיא בעצם הייתה אותו קטליזטור.

איתן כבל: האמת אפילו לא המצאתי את זה.

איתן כבל: זה היה רעיון ששאבתי מהנשיא כשהיה שר התקשורת.

איתן כבל: כדי שהדברים, איך אומרים, גם לפרוטוקול ולהיסטוריה.

איתן כבל: אוקיי?

איתן כבל: אני רוצה להבהיר, עצם נתינת הרישיון לא הופכת אף ערוץ, בוודאי לא את ערוץ 10, לאיזה ללוויין ששט לו בחלל.

איתן כבל: הרי הערוץ יידרש להגיע לכאן בהקלות, הטבות.

איתן כבל: מאבקים, איך אומרים, לא חסרים.

איתן כבל: עוד יהיו כאן בוודאי-בוודאי כשדו"ח פילבר - - -

<אתי בנדלר: גם בלי הטבות והקלות.

<אתי בנדלר: כל מיני עניינים.

איתן כבל: וגם דו"ח פילבר מונח, והדברים יהיו מונחים כאן, והמאבקים והעניינים יהיו, איך אומרים, מונחים לפתחנו כחברי כנסת.

איתן כבל: ואין בליבי דבר לומר, כאילו יש כאן איזו נימה של איום.

איתן כבל: אלא על הכבוד.

איתן כבל: כי בסופו של עניין, כפי שהיועצת המשפטית גם מוסיפה ואומרת; בלי קשר גם אם יש.

איתן כבל: גם אם רק דיונים שאנחנו מנהלים בנושאים שונים.

איתן כבל: ואני אומר: אני באמת מאוכזב מההתנהלות הזו.

איתן כבל: היא מטרידה אותי.

יוסי יונה: אתה מתקומם.

איתן כבל: לא רק שאני מתקומם, חבר הכנסת יוסי יונה.

יגאל גואטה: מוחה.

איתן כבל: אני אומר לך: יש כאן עניין נוסף.

איתן כבל: אני הייתי שמח לדעת מי היד העלומה שבוחשת מעבר לכל העניין הזה.

שלי יחימוביץ': תעלומה גדולה.

איתן כבל: כי אין לי ספק, אין לי ספק שאילו לא היה איזה חשש, גם חבר הכנסת יוסי יונה היה מתייצב וגם כל עובד אחר, שהיינו מזמינים אותו, היה מתייצב.

יגאל גואטה: ממש חסמב"ה.

איתן כבל: ואני אומר לך, לכם, לסיום: אני, לפחות כיו"ר ועדת הכלכלה, בממד הציבורי, לא מתכוון להרפות.

איתן כבל: לא מתכוון להרפות בשום פנים ואופן.

איתן כבל: אני רוצה שהדברים האלה יהיו ברורים.

איתן כבל: אני פונה אלייך, הגברת אוה מדז'יבוז', ואפילו במידה מסוימת תובע שתעלי את הדרישה ששלושתם ילכו.

איתן כבל: כי מה יהיה?

איתן כבל: את תשבי מבוקר עד ערב.

איתן כבל: תשוחחי.

<אוה מדז'יבוז': שלושתם – מי אלה?

<אוה מדז'יבוז': למי אתה מתייחס בשלישי?

<אוה מדז'יבוז': - - -

איתן כבל: אני מדבר על מר רמי סדן, אני מדבר על מר יוסי ורשבסקי ואני מדבר על מר גולן יוכפז.

<אוה מדז'יבוז': אתה יודע, למשל: יו"ר הערוץ אומר משהו.

<אוה מדז'יבוז': גם יש לו אמירה כתובה.

איתן כבל: לי אין בעיה.

איתן כבל: אני רק יודע מי עמד בחזית.

איתן כבל: אם תמצאו לנכון – תבורכו.

<אוה מדז'יבוז': - - -

איתן כבל: הגברת אוה מדז'יבוז', מה שאני מנסה לומר: הרי מה יקרה?

איתן כבל: מבוקר עד ערב תשוחחי.

איתן כבל: מה, תראי אישונים גדלים?

איתן כבל: אישונים נסגרים?

איתן כבל: זאת אומרת, בסופו של עניין, בסוף גם זה לא הכלי האולטימטיבי.

איתן כבל: אבל בסוף, בתוך הכלים הלא אולטימטיביים שמונחים לפתחנו, זה הכלי שיכול קצת לשפוך אור.

איתן כבל: כי כפי שנאמר כאן, זה לא ש"ס.

איתן כבל: זה לא המזרחיים.

איתן כבל: זו החברה הישראלית על כל קבוצותיה, פלגיה ובעיותיה.

איתן כבל: וזה לא יעבור.

איתן כבל: אני לא כאן כדי להעביר תיקוני חקיקה בעניינים האלה, אלא להסתכל בעיניים של כל השותפים ולכם כרגולטורים ולומר לכם:

איתן כבל: אני תובע מכם לא להרפות מן העניין הזה.

שלי יחימוביץ': אני חושבת שאפשר לחדד את התביעה: האיש הזה לא יכול להיות יו"ר דירקטוריון חברת החדשות של ערוץ 10.

שלי יחימוביץ': הו לא יכול להיות.

שלי יחימוביץ': וכל הפיתולים מסביב שנועדו למשוך זמן, ואולי איכשהו מישהו ישכח – זה דבר שאנחנו לא מקבלים אותו.

שלי יחימוביץ': לא מקבלים אותו.

איתן כבל: הגברת אוה מדז'יבוז', לפני שאת עונה, אני רוצה לומר את זה כך.

איתן כבל: בעניין הזה אני מתחבר לחברת הכנסת שלי יחימוביץ' בעניין הזה.

יגאל גואטה: כולנו מתחברים.

איתן כבל: אני אומר את זה בצורה ברורה: כל עוד לא הוכח, אם בכלל, מעל לכל ספק שהוא לא אמר – כדי שאנחנו נמצא את עצמנו גם בהליך הזה – כל עוד לא הוכח, מעל לכל ספק סביר שהוא לא אמר, הוא דקה לא ישב בכיסא.

איתן כבל: ואני כאן אביא את כולם, יום אחרי יום, יום אחרי יום, עד שהעניין.

איתן כבל: לא אוותר.

איתן כבל: לא נוותר בעניין הזה.

איתן כבל: תודה רבה.

איתן כבל: הישיבה נעולה.